open-index/open-wikipedia-markdown huggingface dataset:
ലോസ് അൾട്ടോസ് ഹിൽസ്

**ലോസ് അൾട്ടോസ് ഹിൽസ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാന്താ ക്ലാര കൗണ്ടിയിൽ സ്ഥിതിചെയ്യുന്ന ഒരു സംയോജിപ്പക്കപ്പെട്ട നഗരമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 7,922 ആയിരുന്നു.

ലോസ് ആൽട്ടോസ് ഹിൽസ് നഗരത്തിന്റെ സിപ് കോഡ് ആയ 94022, 2017 ൽ അമേരിക്കയിലെ ഏറ്റവും ചെലവേറിയ ZIP കോഡെന്ന നിലയിൽ ഫോർബ്സ് മാഗസിന്റെ പട്ടികയിൽ പ്രത്യക്ഷപ്പെട്ടിരുന്നു. അമേരിക്കൻ ഐക്യനാടുകളിലെ മൂന്നാമത്തെ ഏറ്റവും ചെലവേറിയതെന്നു കരുതപ്പെടുന്ന സിപ് കോഡുള്ള ഈ നഗരത്തിലെ ഒരു ഇടത്തരം ഭവനത്തിന്റെ ആഭ്യന്തര വില 7,755,000 ഡോളറായിരുന്നു.

## ഭൂമിശാസ്ത്രം
ലോസ് അൾട്ടോസ് നഗരം നിലനിൽക്കുന്ന അക്ഷാംശരേഖാംശങ്ങൾ 37°22′17″N 122°8′15″W (37.371390, -122.137605) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ വിസ്തീർണ്ണം 8.8 ചതുരശ്ര മൈൽ (23 ചതുരശ്ര കിലോമീറ്റർ) ആണ്. ഇതു മുഴുവനും കരഭൂമിയാണ്. ചെറിയൊരു കൂട്ടം മലനിരകളിലാണ് നഗരം സ്ഥിതിചെയ്യുന്നത്. അൾട്ടാമോണ്ട, മോണ്ടെ വിസ്ത എന്നീ ഫോൾട്ടുകൾ നഗരത്തിലൂടെ കടന്നുപോകുന്നു.

ലോസ് അൾട്ടോസ് ഹിൽസ് നഗരത്തിലെ കുന്നുകൾ, അയൽപ്രദേശത്തെ വുഡ്സൈഡ്, പോർട്ടോള വാലി എന്നിവയ്ക്കു സമാനമായ ഒരു ഗ്രാമീണ അനുഭവം പ്രദാനം ചെയ്യുന്നതാണ്. റാഞ്ചോ സാൻ അന്റോണിയോ, വെസ്റ്റ്‍വിൻഡ് ബാൺ തുടങ്ങിയ നിരവധി തുറസായ സ്ഥലങ്ങൾ ഇവിടെ പരിരക്ഷിച്ചിരിക്കുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഓക്ഡേൽ

**ഓക്ഡേൽ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ ജോവാക്വിൻ താഴ്വരയിൽ  സ്റ്റാനിസ്ലാസ് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ഇത് മോഡസ്റ്റോ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ്. “ലോകത്തെ കൗബോയ് ക്യാപ്പിറ്റൽ” എന്ന മുദ്രാവാക്യമാണ് ഓക്ഡേൽ നഗരത്തിന്റേത്. 2000 ലെ സെൻസസ് പ്രകാരം 15,503 ആയിരുന്ന ഈ നഗരത്തിലെ ജനസംഖ്യ  2010 ലെ യു.എസ്. സെൻസസ് പ്രകാരം 20,675 ആയി വർദ്ധിച്ചിരുന്നു.

## ചരിത്രം
1871 ൽ സ്റ്റോക്ടൺ ആൻഡ് വിസാല റെയിൽറോഡ്, കോപ്പറോപോളിസ് റെയിൽറോഡുമായി ചേരുന്ന കാലത്താണ് ഈ നഗരം സ്ഥാപിക്കപ്പെട്ടത്.  19 ആം നൂറ്റാണ്ടിലെ സ്റ്റോക്ടൺ-ലോസ് ആഞ്ചലസ് റോഡിലെ സ്റ്റാനിസ്ലാസ് നദിയ്ക്കു കുറുകേയുള്ള ടെയ്ലേർസ് ഫെറി ക്രോസിംഗ് സൈറ്റ് സ്ഥിതിചെയ്യുന്നത് ഓക്ക്ഡേലിലാണ്.

ഡേവിഡ് കാരാഡൈൻ അഭിനയിച്ച യുണൈറ്റഡ് ആർട്ടിസ്റ്റ് മോഷൻ പിക്ചറിന്റെ ബൗണ്ട് ഫോർ ഗ്ലോറി (1976) എന്ന ചിത്രത്തിന്റെ ലൊക്കേഷനായി കാലിഫോർണിയിയിലെ ഈ നഗരം ഉപയോഗിക്കപ്പെട്ടിരുന്നു. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ബംഗാൾ വാരിയേഴ്സ്

ഇന്ത്യയിലെ പ്രൊഫഷണൽ കബഡി ലീഗായ പ്രോ കബഡി ലീഗിൽ മത്സരിക്കുന്ന ഒരു ടീമാണ് **ബംഗാൾ വാരിയേഴ്സ്** **(ബിഇഎൻ)**. കൊൽക്കത്ത ആസ്ഥാനമായി മത്സരിക്കുന്ന കബഡി ടീമാണ് ഇത്. ഈ ടീമിനെ നയിക്കുന്നത് സുർജിത് സിങും ടീമിന്റെ പരിശീലകനായ ജഗഡിഷ് കുംബ്ലെയുമാണ്. അക്ഷയ് കുമാറിന്റെ ഉടമസ്ഥതയിലാണ് ഈ ടീം. വാരിയേഴ്സ് അവരുടെ ഹോം മത്സരങ്ങൾ നേതാജി ഇൻഡോർ സ്റ്റേഡിയത്തിലാണ് കളിക്കുന്നത്.

## ഫ്രാഞ്ചൈസി ചരിത്രം
പ്രോ കബഡി ലീഗ് ടൂർണമെന്റിന്റെ ആദ്യത്തെ എഡിഷൻ 2014 ൽ ഇന്ത്യയിലെ വിവിധ നഗരങ്ങളെ പ്രതിനിധീകരിക്കുന്ന എട്ട് ഫ്രാഞ്ചൈസിൾ തമ്മിലാണ് കളിച്ചത്.

## അവലംബങ്ങൾ

## പുറത്തേക്കുള്ള കണ്ണികൾ

* ബംഗാൾ വാരിയേഴ്സ് ടീം 
* ബംഗാൾ വാരിയേഴ്സ് ടീം ഷെഡ്യൂൾ PKL season 3

വർഗ്ഗം:പ്രോ കബഡി ലീഗ് ടീമുകൾ
എച്ച് ബി ആക്റ്റൺ

എച്ച് ബി ആക്റ്റൺ ആയി പരാമർശിക്കപ്പെടുന്ന **ഹാരി ബുറോസ് ആക്റ്റൺ** (ജൂൺ 2, 1908 - ജൂൺ 16, 1974)  രാഷ്ട്രീയ തത്ത്വചിന്തയിലെ ഒരു ഇംഗ്ലീഷ് അക്കാദമിക് ആയിരുന്നു. മാർക്സിസം-ലെനിനിസത്തെ എതിർക്കുകയും മുതലാളിത്ത ധാർമ്മികതയെ പ്രതിരോധിക്കുകയും ചെയ്യുന്ന പുസ്തകങ്ങൾ പ്രസിദ്ധീകരിക്കുകയും ചെയ്തു.മാർക്സിസത്തിന്റെ പൊരുത്തക്കേടിനെക്കുറിച്ച് അദ്ദേഹം പ്രത്യേകിച്ചും വാദങ്ങൾ ഉന്നയിച്ചു. അതിനെ അദ്ദേഹം 'ഫറാഗോ' (തത്ത്വചിന്തയിൽ) എന്ന് വിശേഷിപ്പിച്ചു. അദ്ദേഹത്തിന്റെ ദി ഇല്ല്യൂഷൻ ഓഫ് എപ്പോക് എന്ന പുസ്തകത്തിൽ ദൃശ്യമാകുന്നത് ഗുണനിലവാരമുള്ള ഒരു റഫറൻസ് പോയിന്റാണ്. മാർക്വിസ് ഡി കോണ്ടോർസെറ്റ്, ഹെഗൽ, ജോൺ സ്റ്റുവർട്ട് മിൽ, ഹെർബർട്ട് സ്പെൻസർ, എഫ്. എച്ച്. ബ്രാഡ്‌ലി, ബെർണാഡ് ബോസാൻക്വറ്റ്, സിഡ്നി വെബ് എന്നിവരായിരുന്നു മറ്റ് താൽപ്പര്യക്കാർ. നെഗറ്റീവ് യൂട്ടിലിറ്റേറിയനിസത്തിന്റെ ഒരു പതിപ്പും ആൿടൺ അംഗീകരിച്ചു. അതനുസരിച്ച് ക്ലേശസഹിഷ്‌ണുത കുറയ്ക്കുന്നതിന് സവിശേഷമായ ധാർമ്മിക പ്രാധാന്യമുണ്ട്.

## അവലംബം

## ബാഹ്യ ലിങ്കുകൾ
* H.B. Acton, *The Illusion of the Epoch: Marxism-Leninism as a Philosophical Creed* (Indianapolis: Liberty Fund, 2003). *See original text in [http://oll.libertyfund.org/index.php?option=com_staticxt&staticfile=show.php%3Ftitle=877&Itemid=99999999 The Online Library of Liberty] *.

വർഗ്ഗം:ഇംഗ്ലീഷ് തത്ത്വചിന്തകർ
വർഗ്ഗം:1908-ൽ ജനിച്ചവർ
വർഗ്ഗം:1974-ൽ മരിച്ചവർ
ഹെൻറി അൽഡ്രീക്ക്

**ഹെൻറി അൽഡ്രീക്ക്** (1647 - 14 ഡിസംബർ 1710) ഒരു ഇംഗ്ലീഷ് ദൈവശാസ്ത്രജ്ഞനും തത്ത്വചിന്തകനും എഴുത്തുകാരനുമായിരുന്നു.
## ജീവിതം
ഡോ. റിച്ചാർഡ് ബസ്ബിയുടെ കീഴിൽ വെസ്റ്റ്മിൻസ്റ്റർ സ്കൂളിലായിരുന്നു അൽഡ്രീക്കിന്റെ വിദ്യാഭ്യാസം. 1662-ൽ ഓക്സ്ഫോർഡിലെ ക്രൈസ്റ്റ് ചർച്ചിൽ പ്രവേശിച്ച അദ്ദേഹം വൻകരയിലേക്ക് പലായനം ചെയ്ത റോമൻ കത്തോലിക്കനായ ജോൺ മാസിയ്ക്കുശേഷം 1689-ൽ ഡീൻ ആകുകയും ചെയ്തു.1692-ൽ അദ്ദേഹം ഓക്സ്ഫോർഡ് സർവകലാശാലയുടെ വൈസ് ചാൻസലറായി.1702-ൽ അദ്ദേഹത്തെ ഷ്രോപ്പ്ഷയറിലെ പട്ടണമായ വെമ്മിലെ റെക്ടറായി നിയമിച്ചു. പക്ഷേ ഓക്സ്ഫോർഡിൽ താമസം തുടരുകയും അവിടെ അദ്ദേഹം 1710 ഡിസംബർ 14-ന് അന്തരിച്ചു.സ്വന്തം അഭ്യർത്ഥന മാനിച്ച് സ്മാരകമില്ലാതെ ക്രൈസ്റ്റ് ചർച്ച് കത്തീഡ്രലിൽ അദ്ദേഹത്തെ സംസ്കരിച്ചു.

## അവലംബം

## ഉറവിടങ്ങൾ
*

## ബാഹ്യ ലിങ്കുകൾ

* 
* 

വർഗ്ഗം:ഇംഗ്ലീഷ് തത്ത്വചിന്തകർ
വർഗ്ഗം:1647-ൽ ജനിച്ചവർ
വർഗ്ഗം:1710-ൽ മരിച്ചവർ
റൗദത്ത് താഹിറ

ദാവൂദി ബോറാ ഇസ്മായിലി മുസ്ലീമുകളുടെ ആത്മീയനേതാവായിരുന്ന സയ്യിദ്ന താഹിർ സൈഫുദ്ദീനെയും അദ്ദേഹത്തിന്റെ മകനും പിൻഗാമിയുമായ ഡോ. സയ്യിദ്ന മുഹമ്മദ് ബുർഹാനുദ്ദീന്റെയും ശവകുടീരമാണ് **റൗദത്ത് താഹിറ** (അറബി: روضة طاهرة Rawḍat Ṭāhira) .സയ്ദ്ന താഹർ സൈഫുദ്ദീൻ 1915 ജനുവരി 27 നാണ് ദാവൂദി ബോറ സമുദായത്തിന്റെ നേതൃത്വത്തിലെത്തിയത്. 1965 നവംബർ 12 ന് അദ്ദേഹം മരണമടഞ്ഞു. ഇദ്ദേഹത്തിന് ശേഷം മകൻ ഡോ. സയ്യിദ്ന മുഹമ്മദ് ബുർഹാനുദ്ദീൻ നേതൃത്വത്തിലെത്തി. 2014 ജനുവരി 17-ന് മരിക്കുന്നതു വരെ അദ്ദേഹം ആ സ്ഥാനം അലങ്കരിച്ചു .
## സ്ഥാനം
വെളുത്ത മാർബിളിൽ തീർത്ത ഈ കെട്ടിടം സെൻട്രൽ മുംബൈയിലെ തിരക്കേറിയ പ്രദേശമായ ഭേണ്ടി ബസാറിലാണ് സ്ഥിതി ചെയ്യുന്നത്. ഡോ. സയ്യിദ്ന മുഹമ്മദ് ബുർഹാനുദ്ദീൻ നിർമിച്ച ഈ കെട്ടിടം രൂപകൽപ്പന ചെയ്തത് യാഹിയ മർച്ചന്റ് ആയിരുന്നു. പാകിസ്താനിലെ കറാച്ചിയിലെ മസാർ-ഇ-ഖ്വായിദ് രൂപകൽപ്പന ചെയ്തതും ഇദ്ദേഹമായിരുന്നു .
## ചരിത്രം
റൗദത്ത് താഹിറയുടെ നിർമ്മാണം 1968 ഡിസംബർ 10 ന് (1388 റമദാൻ 21) ആരംഭിച്ചു. മുഹമ്മദ് നബിയുടെ മരുമകനായ അലിയുടെ ചരമ വാർഷികവുമായിരുന്നു അന്ന്. 1975 ഏപ്രിൽ 19 ന് ഇന്ത്യൻ പ്രസിഡന്റ് ഫക്രുദ്ദീൻ അലി അഹമ്മദ്‌ അത് ഉദ്ഘാടനം ചെയ്യുകയും ചെയ്തു .

## അവലംബം

വർഗ്ഗം:മുംബൈയിലെ ആരാധനാലയങ്ങൾ
കിഴക്കൻ സൈബീരിയൻ കടൽ

ആർട്ടിക് സമുദ്രത്തിലെ ഒരു കടലാണ് **കിഴക്കൻ സൈബീരിയൻ കടൽ** ( **East Siberian Sea** )
വടക്ക്  ആർട്ടിക് കേപ് തെക്ക് സൈബീരിയൻ തീരം പടിഞ്ഞാറ് ന്യൂ സൈബീരിയൻ ദ്വീപ് കിഴക്ക് ചുകി ഉപദ്വീപിനു സമീപമുള്ള കേപ് ബില്ലിങ്സ്,  റാങ്കൽ ദ്വീപ് എന്നിവയ്ക്കിടയിൽ സ്ഥിതിചെയ്യുന്നു . പടിഞ്ഞാറ്  ലാപ്ടെവ് കടൽ കിഴക്ക് ചുക്ചി കടൽ എന്നിവയ്ക്കിടയിലായാണ് കിഴക്കൻ സൈബീരിയൻ കടൽ നിലകൊള്ളുന്നത്.
## അവലംബം

വർഗ്ഗം:ആർട്ടിക് സമുദ്രത്തിലെ കടലുകൾ
ബ്രദറൺ സഭ

കേരളക്കരയിൽ ബൈബിളിലെ ഉപദേശങ്ങൾ വള്ളി പുള്ളി തെറ്റാതെ പഠിപ്പിക്കുന്ന സമൂഹമാണ് ബ്രദറൺ സഭ (Brethren Church). പെന്തകോസത് സഭകൾക്ക് ബ്രദറൺ സഭയുമായി സാമ്യം ഉണ്ടെങ്കിലും അന്യഭാഷ, കേന്ദ്രീകൃത ഭരണ പ്രക്രിയ എന്നിവ ബ്രദറൺ സഭകൾക്കില്ല.
ന യുങ്-നം സോം ദേശീയോദ്യാനം

തായ്‌ലാന്റിലെ നം സോം ജില്ലയിൽ  ഉഡോൺ തനി പ്രവിശ്യയിൽ സ്ഥിതിചെയ്യുന്ന ഒരു ദേശീയ ഉദ്യാനം ആണ് **ന യുങ്-നം സോം ദേശീയോദ്യാനം** (Na Yung–Nam Som National Park)(Thai: อุทยานแห่งชาตินายูง-น้ำโสม) 

## ഭൂമിശാസ്ത്രം.
നാൻ യംഗ്-നം സോം ദേശീയോദ്യാന പ്രദേശം ഉഡോൺ തനി, ലോയി, നോങ് ഖായി പ്രവിശ്യകൾ എന്നിവ കൂടിചേരുന്നയിടത്ത് സ്ഥിതിചെയ്യുന്നു. 200-500 മീറ്റർ ഉയരമുള്ള ചരിവുകളുള്ള ഭൂപ്രകൃതിയാണ് ഈ ഭൂപ്രദേശം. 588 മീറ്റർ ഉയരമുള്ള ഫു യാ- യു ആണ് ഏറ്റവും ഉയർന്ന കൊടുമുടി. വന അവസ്ഥ ഇപ്പോഴും സമൃദ്ധമാണ്. ഈ പാർക്ക് ഹുയി നം സോം, ഹൂയി ടട്ട് ടൺ തുടങ്ങി നദികളുടേയും അരുവികളുടേയും പ്രധാന ഉറവിടം ആണ്. വരണ്ട നിത്യഹരിത മണ്ണിൽ മണൽ കലർന്ന് കാണപ്പെടുന്നു.  ഡിപ്റ്റെറോകാർപ് വനങ്ങളിൽ ലാറ്റെറിറ്റിക് സോയിൽ (ചെങ്കല്ല്) കാണപ്പെടുന്നു. ഇവിടെ നിന്നും കണ്ടെത്തിയ പാറകളിൽ ഭൂരിഭാഗവും മണൽക്കല്ലാണ്.

## ചരിത്രം
1975 ഡിസംബറിൽ ഈ പ്രദേശം ഒരു ദേശീയ പാർക്കായി മാറി. പിന്നീട് 2004 ഫെബ്രുവരി 19 ന് നാഷണൽ പാർക്ക്, വൈൽഡ് ലൈഫ് ആന്റ് പ്ലാന്റ് കൺസർവേഷൻ ഡിപ്പാർട്ട്മെന്റ് ആക്കി മാറ്റി.  

## കാലാവസ്ഥ
മൺസൂൺ കാരണം, വേനൽക്കാലത്ത് മാർച്ച് മുതൽ മെയ് വരെ ചൂട് 40 ഡിഗ്രി സെൽഷ്യസ് ആയിരിക്കും. ജൂൺ മുതൽ ഒക്ടോബർ വരെയും നവംബർ മുതൽ ഫെബ്രുവരി വരെയും മഴക്കാലത്ത് താപനില 10-20 ഡിഗ്രി സെൽഷ്യസ് ആണ്. വർഷം തോറും 1000-1,500 മില്ലിമീറ്റർ മഴയാണ് ഇവിടെ ലഭിക്കുന്നത്.

## സസ്യ ജീവ ജാലങ്ങൾ

വനഭൂമികൾ വരണ്ട ഡൈപ്റ്റർകാർപ്പ് വനങ്ങളാണ്. മലനിരകളിലും മലയടിവാരങ്ങളിലും ആയി വ്യാപിച്ചുകിടക്കുന്നു. ഷോറിയ ഒബ്റ്റാസ, എസ്. സയാമൻസിസ്, ഡിപ്റ്റെറോകാർപസ് ട്യൂബർക്യുലേറ്റസ് എന്നിവയാണ് പ്രധാന സ്പീഷീസുകൾ. താഴ്ന്ന പ്രദേശങ്ങളിൽ വിയറ്റ്നാമോസാസ പുസില്ല, കുർകുമാ sp. എന്നീ സസ്യങ്ങളും താഴ്ന്ന താഴ്വരകളിൽ ഇലപൊഴിയും വനങ്ങളായ ഡാൽബെർഗിയ ഒലിവേരി, ക്സൈലിയ ക്സൈലോകാർപ, പെറോകാർപസ് മാക്രൊകാർപസ്, സിൻഡോറ സിയ്യാമെൻസിസ്, എന്നിവയും ജിഗാൻറോക്ലോയ ആൽബൊക്സിലിയേറ്റ, ബംബുസ ബാംബോസ്, ഡൻഡ്രൊകലാമസ് sp. തുടങ്ങിയ നിരവധി മുള വർഗ്ഗങ്ങളും കാണപ്പെടുന്നു. നദീതീരങ്ങളിൽ വരണ്ട നിത്യഹരിത വനങ്ങളിൽ അഫ്സീല ക്സൈലോകാർപ, അനീസോപ്റ്റെറ കോസ്റ്റേറ്റ, ഡിപ്റ്റെറോകാർപസ് spp. ലജർസ്റ്റോമീയ spp., ഹോപ്പ എസ്. ഓർക്കിഡ്, ഫേൺ തുടങ്ങിയയും സിംബയോസിസ് ജീവികളും റാത്തൻ, പാം, ഔഷധ സസ്യങ്ങളും ഇവിടെ കാണപ്പെടുന്നു. 

കാട്ടുപന്നി, കോമൺ മുൻജാക്ക്, മകാക്, ലംഗൂർ, അണ്ണാൻ, ക്ലൗഡഡ് മോണിറ്റർ, പാമ്പുകൾ, പക്ഷികൾ തുടങ്ങിയവ കണ്ടെത്തി. വലിയ വലിപ്പമുള്ള വന്യജീവിളായ സാംബാർ മാൻ, ഇന്ത്യൻ ആന, ഏഷ്യാറ്റിക് കറുത്ത കരടി എന്നിവയൊക്കെ കണ്ടെത്തിയിരുന്നു എങ്കിലും അവയെ ഈ പ്രദേശത്തെ ജനങ്ങൾ ഗുരുതരമായി വേട്ടയാടിയിരുന്നു. 

## കാഴ്ചകൾ
**ഫ ഡീങ് വ്യൂപോയിന്റ്** 

നാഷണൽ പാർക്ക് ഓഫീസിൽ നിന്ന് ഏകദേശം 1,500 മീറ്റർ ഉയരത്തിലുള്ള ഫാങ്ങ് ഡീങ് വ്യൂപോയിന്റ് കാണാം. യുങ്തോങ് വെള്ളച്ചാട്ടത്തിനടുത്തുള്ള ഫാ ഡീങ് സാൻഡ്സ്റ്റോൺ ചരിവുകളിലൊന്നാണ്. മനോഹരമായ താഴ്ന്ന ദൃശ്യങ്ങൾ ഇവിടെ കാണാൻ കഴിയും. ഫാ ഡീങ് അടുത്തുള്ള, ലുവാംഗ് ഫു മാൻ ഫുറിതട്ടോയിൽ ഒരു ധ്യാനം സൈറ്റ് ആയി ഉപയോഗിക്കുന്ന ഒരു ചെറിയ ഗുഹ കാണപ്പെടുന്നു. യുങ്തോങ് വെള്ളച്ചാട്ടം, യുങ് തുംഗ്, താറ്റ് നോയി വെള്ളച്ചാട്ടങ്ങൾ, ഫായ് ദാങ്ങ് വ്യൂപോയിന്റ് 2,000 മീ എന്നിവയിലൂടെ .പ്രകൃതിയാത്ര കടന്നുപോകുന്നു.

## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഷിരി ആപ്പിൾബി

**ഷിരി ഫ്രെഡ ആപ്പിൾബി** (ജനനം: ഡിസംബർ 7, 1978) ഒരു അമേരിക്കൻ നടിയും സംവിധായികയുമാണ്. WB/UPN ന്റെ റോസ്‍വെൽ (1999–2002) എന്ന സയൻസ് ഫിക്ഷൻ പരമ്പരയിലെ ലിസ് പാർക്കർ എന്ന നായികാ കഥാപാത്രം, ലൈഫ്ടൈം/ഹുലു ഡ്രാമാ പരമ്പരയായ അൺറീയലിലെ (2015–18) റേച്ചൽ ഗോൾഡ്ബെർഗ് എന്നീ കഥാപാത്രങ്ങളിലൂടെയാണ് അവർ  കൂടുതൽ പ്രശസ്തയായത്. എ ടൈം ഫോർ ഡാൻസിംഗ് (2000), സ്വിംഫാൻ (2002), ഹവോക്ക് (2005), ചാർളി വിൽസൺസ് വാർ (2007), ദ ഡെവിൾസ് കാൻഡി (2015) എന്നിവയാണ് അവർ അഭിനയിച്ച പ്രധാന ചലച്ചിത്രങ്ങൾ.

## ആദ്യകാലം
ഷിരി ആപ്പിൾബി കാലിഫോർണിയിയലെ ലോസ് ആഞ്ജലസിൽ ഒരു യഹൂദ സ്കൂൾ അധ്യാപികയായിരുന്ന ദിന ആപ്പിൾബി (മുമ്പ്, ബൊവാഡെർ) ടെലികമ്യൂണിക്കേഷൻ എക്സിക്യൂട്ടീവ് ജെറി ആപ്പിൾബി എന്നിവരുടെ മകളായി ജനിച്ചു. അവരുടെ മാതാവ് ഇസ്രയേലി, സെഫാർഡിക് മൊറോക്കൻ-ജൂത പശ്ചാത്തലത്തിലുള്ളയാളും പിതാവ് അശ്കനാസി ജൂത വിഭാഗത്തിൽ നിന്നുള്ളയാളുമായിരുന്നു. ആപ്പിൾബിയുടെ മാതാവ് ഇസ്രയേലിലെ നടി ആയിരുന്നു. അവരും ഇളയ സഹോദരൻ ഇവാനും ലോസാഞ്ചലസ് കൗണ്ടിയിലെ കലാബസസിലാണ് വളർന്നത്. അവർ വളർന്നുവന്ന വീട്ടിൽ കോഷർ (മതപരമായ ജൂത ഭക്ഷണക്രമം) ആചരിച്ചിരുന്നു.

1997-ൽ കലാബാസസ് ഹൈസ്കൂളിൽ നിന്ന് ആപ്പിൾബി ബിരുദം നേടി. 1998 മുതൽ 1999 വരെ തെക്കൻ കാലിഫോർണിയ സർവകലാശാലയിൽ ഇംഗ്ലീഷ് ഐഛികമായി പഠനം നടത്തി. രണ്ടു വർഷത്തിനു ശേഷം റോസ്‍വെൽ എന്ന ചിത്രത്തിലെ നായികാ കഥാപാത്രം അവരെ തേടിയെത്തി. എന്നാൽ അഭിനയജീവിതം തുടർന്നുപോകവേ 2010 ൽ ലൈഫ് അൺഎക്സ്പെക്റ്റഡ് (2010 - 2011) എന്ന പരമ്പരയുടെ ഷൂട്ടിംഗ് സമയത്ത്  ആപ്പിബി ഫീനിക്സ് സർവകലാശാലയിലെ മനശാസ്ത്രപഠനത്തിനായി പ്രയത്നിച്ചുതുടങ്ങിയിരുന്നു. തുടക്കം മുതൽ അവസാനം വരെ ഈ പഠനത്തിനു പതിനാലുമാസമെടുക്കുകയും  ഒരു വലിയസമയം ചെലവഴിച്ച് അവർ 2012 ൽ ബിരുദം പൂർത്തിയാക്കുകയും ചെയ്തു.

## അഭിനയരംഗം

### സിനിമ

### ടെലിവിഷൻ

### Web

## അവലംബം
ഗ്രീൻലാൻഡ് കടൽ

ആർട്ടിക് സമുദ്രത്തിലെ ഒരു കടലാണ് **ഗ്രീൻലാൻഡ് കടൽ **(**Greenland Sea**) ചിലപ്പോൾ അറ്റ്ലാന്റിക് സമുദ്രത്തിന്റെ ഭാഗമായും കണക്കാക്കുന്നു.പടിഞ്ഞാറ് ഗ്രീൻലാൻഡ് കിഴക്ക് സ്വാൽബാഡ് ദ്വീപസമൂഹം, ഫ്രാം കടലിടുക്ക് വടക്ക് ആർട്ടിക് സമുദ്രം തെക്ക് നോർവീജിയൻ കടൽ ഐസ്‌ലാന്റ് എന്നിവയ്ക്കിടയിൽ സ്ഥിതിചെയ്യുന്നു.

## അവലംബം
കൊട്ടുപാട്ട്

ഒരു ആദിവാസി കലാരൂപമാണ് **കൊട്ടുപാട്ട്**. 'ഇടനാടൻ പാട്ട്' എന്നും ഇത് അറിയപ്പെടുന്നു. കൊല്ലം ജില്ലയിലെ ആദിവാസികൾക്കിടയിലാണ് ഈ  നൃത്തരൂപം ഇന്ന് പ്രചാരത്തിമുള്ളത്.

അച്ഛെ / ഗുരുവിനെ   വധിച്ചവരോട് പ്രതികാരം ചെയ്യാൻ പോകുന്നവർ പാടുന്ന പാട്ടാണിത് എന്നാണ് ഐതിഹ്യം. കുരുത്തോല കൊണ്ടുണ്ടാക്കിയ രൂപത്തിൽ പന്തം കൊളുത്തിവെച്ച് അതിന് ചുറ്റും പാട്ടുപാടി നൃത്തം വെക്കുന്നു. 

മരു, കരു, പറ, തുടി, എന്നീ വാദ്യങ്ങൾ നർത്തകർ ഉപയോഗിക്കുന്നു.
വർഗ്ഗം:ആദിവാസികൾ
ഹാറ്റ് ഖാവോ മായ് ദേശീയോദ്യാനം

തായ്ലാൻഡിലെ ട്രാങ് പ്രവിശ്യയിലെ സികാവോ, കാന്റങ് ജില്ലകളിൽ സ്ഥിതിചെയ്യുന്ന ഒരു സംരക്ഷിത മേഖലയാണ് **ഹാറ്റ് ഖാദർ മാക് ദേശീയോദ്യാനം.** ഒരു മറൈൻ ദേശീയ പാർക്ക് ആണിത് 1981-ൽ സ്ഥാപിതമായ ഇത് പവിഴപ്പുറ്റുകളുള്ള ഐ.യു.സി.എൻ. വിഭാഗത്തിലുള്ള സംരക്ഷിത മേഖലയാണ്. 230.86 ചതുരശ്ര കിലോമീറ്റർ (89.14 ചതുരശ്ര മൈൽ) വിസ്താരം ഈ പ്രദേശത്തിനു കാണപ്പെടുന്നു..
## ചിത്രശാല

2016 Prowincja Trang, Ko Muk (01).jpg|Ko Muk
2016 Prowincja Trang, Ko Kradan (01).jpg|Beach at Ko Kradan


## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ലീം സൺ ദേശീയോദ്യാനം

**ലീം സൺ ദേശീയോദ്യാനം** തായ്ലാൻഡിലെ റാണൊംഗ് ഫാംഗ് നഗ്ഗ എന്നീ പ്രവിശ്യകളിലായി സ്ഥിതിചെയ്യുന്നു. പടിഞ്ഞാറൻ തീരത്ത് റാണോങ്ങിൽ നിന്ന് 60 കിലോമീറ്റർ അകലെ തെക്ക് ആൻഡമാൻ കടൽ തീരത്ത് നിന്ന് 100 കിലോമീറ്റർ (62 മൈൽ) അകലെയായി തായ്ലാൻഡിലെ ഏറ്റവും സംരക്ഷിതമായ തീരത്താണിത് സ്ഥിതിചെയ്യുന്നത്. മുനമ്പിന്റെ തീരത്ത് ധാരാളമായി കാണപ്പെടുന്ന പൈൻ മരത്തിൽ നിന്നാണ് മറൈൻ നാഷണൽ പാർക്ക് നാമകരണം ചെയ്തിട്ടുള്ളത്. 1983 ൽ സ്ഥാപിതമായ ഇത് 315 ചതുരശ്ര കിലോമീറ്റർ (122 ച.മീ) വലിപ്പമുള്ളതാണ്.

ദേശീയോദ്യാനം ബീച്ചുകൾ, പവിഴപ്പുറ്റുകൾ, കണ്ടൽക്കാടുകൾ, എന്നിവയുൾപ്പെടുന്ന മഴക്കാടുകളോടുകൂടിയ തീരദേശ പ്രദേശം ആണ്. ഹാറ്റ് ബാങ് ബെൻ ബീച്ചിൽ നിന്ന്, 20 തീരദേശ ദ്വീപുകളിലെ കടൽത്തീരം ചിലത് ഇവിടെ ദൃശ്യമാണ്, കോ കാ യായ്, കോ കാം നോയി, കോ കോ യിപൺ, കൊ കോങ് ഖാവോ, കോ ഫയാം, കോ കോം ടോക്, കോ കാം യായ് എന്നിവ ഈ ബീച്ചിൽ നിന്ന് ദൃശ്യമല്ല.പിയാക് നാം യായിലെ ദ്വീപുകൾ തായോ എന്നിവിടങ്ങളിൽ ശിലായുധം ഉപയോഗിക്കുന്ന ലോങ്-ടെയിൽഡ് മക്കാക്വുവിന്റെ സാന്നിദ്ധ്യം ശ്രദ്ധിക്കപ്പെടുന്നത് ആണ്. 2002 ൽ 'ലീം സൺ നാഷണൽ പാർക്ക്-കപോയി എസ്റ്റുറി-ക്രാ ബുർവി നദീതട പ്രദേശം റാംസർ സൈറ്റായി നാമനിർദ്ദേശം ചെയ്തു. ഇന്തോനേഷ്യയിലെ സുമാത്രയുടെ പടിഞ്ഞാറൻ തീരത്തിനടുത്ത് 2004 ഡിസംബർ 26-ന് 00:58:53 യു.ടി.സി. സമയത്ത് കടലിനടിയിൽ വച്ചുണ്ടായ മെഗാത്രസ്റ്റ് ഭൂകമ്പമായ ഇന്ത്യൻ മഹാസമുദ്രത്തിലെ ഭൂകമ്പവും സുനാമിയെയും തുടർന്ന് പാർക്ക് ഹെഡ്ക്വാർട്ടേഴ്സ് തകരുകയും അോ ഖാവോ ക്വായ് (ബുൾ ഹോൺ ബേ) രണ്ട് ചെറിയ ദ്വീപുകളായി വിഭജിക്കപ്പെടുകയും ചെയ്തു. കൺസോർഷ്യം സ്ഥാപനപങ്കാളികൾ ലീം സോണിൽ ഒരു മാൻഗ്രൂവ് റിസ്ട്രോറേക്ഷൻ പ്രോജക്ട് നടപ്പിലാക്കുകയും ചെയ്തു. 

## ഭൂമിശാസ്ത്രം
315 ചതുരശ്ര കിലോമീറ്റർ നീളമുള്ള ഈ ദേശീയ ഉദ്യാനം 60 കി.മീ ആന്തമാൻ തീരപ്രദേശവും (തായ്ലൻഡിന്റെ ദീർഘകാല സംരക്ഷിത തീരം) 20 ഓളം ദ്വീപുകളും ഉൾപ്പെടുന്നു. ഇത് 85% തുറസ്സായ കരയാണ്. ഭൂരിഭാഗവും തീരപ്രദേശങ്ങളാൽ ചുറ്റപ്പെട്ടതാണ്. ഖാവോ ബംഗ് ബെൻ, ദ്വീപുകളുടെ ആന്തരിക പ്രദേശങ്ങൾ പ്രത്യേകിച്ച്  പ്രധാനമായും ഉഷ്ണമേഖലാ മഴക്കാടുകളാണ്, 

മത്സ്യം, മാൻ, കുരങ്ങുകൾ, എന്നിവയും കഴുകൻ ഉൾപ്പെടെ നൂറോളം പക്ഷികളും ഇവിടെയുണ്ട്.കോ പാൻക്നായ്, കോ കോൻ യായ്, കോ കാം നിയി, കോ ഖാവായ് യായ്, കോ കോങ് ഖാവോ തുടങ്ങിയദ്വീപുകളും ഇവിടെ കാണപ്പെടുന്നു. ചതുപ്പുവനങ്ങളും, കോറൽ റിഫ് ഇക്കോസിസ്റ്റം എന്നിവയും ഇവിടെയുണ്ട്. ഏകദേശം 85.25% ദേശീയ ഉദ്യാനം കടൽത്തീരമാണ്. 60 കിലോമീറ്ററോളം തീരപ്രദേശവും രണ്ടു ദ്വീപുസമൂഹങ്ങളും 8 മറ്റ് ദ്വീപുകളും ഇവിടെയുണ്ട്. ഖോ (മൗണ്ട്) ഖാം യാ ആണ് ഏറ്റവും ഉയരം കൂടിയ മേഖല.

## ജന്തുജാലങ്ങൾ

ലീം സൺ ദേശീയോദ്യാന സംരക്ഷണ മേഖലയിൽ 30 ലധികം സസ്തനികൾ കാണപ്പെടുന്നു. പാംഗോലിൻ, ട്രീഷ്രൂ, ക്രാബ് ഈറ്റിംഗ് മകാക്, ലെസ്സർ മൗസ് ഡീർ, ബ്ലാക്ക് ജയന്റ് സ്കിറൽ,  ലംഗൂർ, കാട്ടുപന്നി, യെല്ലോ റാറ്റ്, ബുഷ് ടെയിൽഡ് പോർക്കുപിൻ, മുഞ്ചാക്, പിഗ് ടെയിൽഡ് മകാക് എന്നിവയും കാണപ്പെടുന്നു.

## സ്നോർക്കെലിംഗ് ആൻഡ് ഡൈവിംഗ്
ഒറ്റനോട്ടത്തിൽ ഒരു സ്കൂബ ഡൈവിംഗും സ്നോക്കിലിംഗും ആകർഷണീയമല്ല. പക്ഷേ, ആ നഗരത്തിലെ തന്ത്രപ്രധാനമായ സ്ഥലത്തെ, അതിശയകരമായ ദൂരദർശിനിയുടെ സഹായത്തോടെ ധാരാളം പേർ ഉപയോഗിക്കുന്നു. രനാങ് പ്രവിശ്യയിലെ ദ്വീപിന്റെ വെളുത്ത മണലിൻറെ തീരങ്ങളിൽ സ്നോക്കിലിംഗ് നടത്തുന്നു.
## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
വില്ല്യം അമെസ്

**വില്ല്യം അമെസ്** (1576 - 14 നവംബർ 1633) ഒരു ഇംഗ്ലീഷ് പ്രോട്ടസ്റ്റന്റ് ദൈവികനും തത്ത്വചിന്തകനും വിവാദവാദിയുമായിരുന്നു. അദ്ദേഹം നെതർലണ്ടിൽ വളരെയധികം സമയം ചിലവഴിച്ചു. കാൽവിനിസ്റ്റുകൾക്കും അർമീനിയന്മാർക്കും ഇടയിലുള്ള വിവാദങ്ങളിൽ അദ്ദേഹം ഇടപെട്ടിരുന്നു.

## ആദ്യകാല ജീവിതവും വിദ്യാഭ്യാസവും
അമെസ് ഇപ്സ്വിച്ച് എന്ന സ്ഥലത്ത് ജനിച്ചു. അമ്മയുടെ അമ്മാവൻ റോബർട്ട് സ്നാളിംഗിനോടൊപ്പം ബോക്സർഫോർഡിൽ വളർന്നു. 1594-ൽ കേംബ്രിഡ്ജിലെ ക്രൈസ്റ്റ് കോളേജിലായിരുന്നു വിദ്യാഭ്യാസം.ക്രിസ്തുവിന്റെ ശിഷ്യനായ അദ്ധ്യാപകരായ  വില്യം പെർക്കിൻസും അദ്ദേഹത്തിന്റെ പിൻഗാമിയായ പോൾ ബെയ്നിയും അദ്ദേഹത്തെ സ്വാധീനിച്ചു. 1598-ൽ ബി.എ ബിരുദം ചെയ്തു. 1601-ൽ എം.എ ബിരുദം നേടി. ക്രൈസ്റ്റ്സ് കോളേജിൽ ഫെലോഷിപ്പിന് തിരഞ്ഞെടുക്കപ്പെട്ടു.

## അവലംബം

;Attribution

## ഉറവിടങ്ങൾ
*Keith L. Sprunger, *The Learned Doctor William Ames* (1972)
*See also:
**John Quick's manuscript *Icones Sacrae Anglicanae*, which gives the fisherman anecdote on the personal authority of one who was present;
***Life* by Matthias Nethenus prefixed to collected edition of Latin works (5 vols, Amsterdam, 1658);
**Winwood's *Memorials*, vol. iii. pp.&nbsp;346–347;
**Daniel Neal's *Puritans*, i. 532;
**Thomas Fuller's *Cambridge* (Christ's College);
**Hanbury's *Hist. Memorials*, i. 533;
**Collections of the Massachusetts Historical Society, vol. vi., fourth series, 1863, pp.&nbsp;576–577.
*

## കൂടുതൽ വായനയ്ക്ക്
* 
*Keith L. Sprunger, *The Learned Doctor William Ames*, Urbana: University of Illinois Press, 1972.
*Jameela Lares, "William Ames," *The Dictionary of Literary Biography, Volume 281: British Rhetoricians and Logicians, 1500–1660, Second Series*, Detroit: Gale, 2003, pp.&nbsp;3–13.
*
*Ceri Sullivan, *The Rhetoric of the Conscience in Donne, Herbert, and Vaughan*, Oxford University Press 2008, ch. 1.

## ബാഹ്യ ലിങ്കുകൾ

* 
* http://www.thoemmes.com/encyclopedia/ames.htm
*''Scholasticon'' page 

വർഗ്ഗം:ഇംഗ്ലീഷ് തത്ത്വചിന്തകർ
വർഗ്ഗം:1576-ൽ ജനിച്ചവർ
വർഗ്ഗം:1633-ൽ മരിച്ചവർ
തോങ് ഫ ഫും ദേശീയോദ്യാനം

**തോങ് ഫ ഫും ദേശീയോദ്യാനം** (Thai: อุทยานแห่งชาติทองผาภูมิ) തായ്ലാൻഡിലെ കാഞ്ചനാബുരി പ്രവിശ്യയിലെ ഒരു ദേശീയോദ്യാനം ആണ്. മ്യാൻമാർ അതിർത്തിയിൽ സ്ഥിതിചെയ്യുന്ന ഈ ദേശിയോദ്യാനം പടിഞ്ഞാറൻ ഫോറസ്റ്റ് കോംപ്ലക്സ് പരിരക്ഷിത പ്രദേശത്തിന്റെ ഒരു ഭാഗമാണ്. തായ്ലാന്റ്, മ്യാന്മാർ എന്നീ ഇരു രാജ്യങ്ങളിലായി പടിഞ്ഞാറൻ ഫോറസ്റ്റ് കോംപ്ലക്സിലായി വ്യാപിച്ചുകിടക്കുന്നു.19 ദേശീയോദ്യാനങ്ങളും വന്യജീവി സങ്കേതങ്ങളും ഉൾക്കൊള്ളുന്ന ഫോറസ്റ്റ് കോംപ്ലക്സ് ഈ മേഖലയിലെ ഒരു പ്രധാന ജൈവ വൈവിധ്യ സംരക്ഷണ ഇടനാഴി കൂടിയാണ്. 18,730 ചതുരശ്രകിലോമീറ്റർ നീളം വരുന്ന ഈ പ്രദേശം തെക്കുകിഴക്കൻ ഏഷ്യയിലെ ഏറ്റവും വലിയ സംരക്ഷിത പ്രദേശങ്ങളിലൊന്നാണ്. പടിഞ്ഞാറൻ ഫോറസ്റ്റ് കോംപ്ലക്സിന്റെ ഭൂമിശാസ്ത്രം താഴ്ന്നപ്രദേശത്തുനിന്നും തായ് മലനിരകളുടെയും ഡാവ്ന-ടെനസ്സേർസ് ഹിൽസിന്റെയും പർവ്വതങ്ങൾ വരെ വ്യാപിച്ചുകിടക്കുന്നു.

## ചരിത്രം
2009 ഡിസംബർ 23 ന് താംഗ് ഫ ഫും തായ്ലാൻഡിന്റെ 114-ാമത്തെ ദേശീയോദ്യാനമായി മാറി. 
## ഭൂമിശാസ്ത്രം
കാഞ്ചനബുരി നഗരത്തിന്റെ 175 കിലോമീറ്റർ (100 മൈൽ) വടക്കുഭാഗത്തും തോങ് ഫ ഫുവിനു പടിഞ്ഞാറ് 30 കിലോമീറ്റർ (20 മൈൽ), സാങ്ക്ഖല ബുരിയിലും, തോങ് ഫ ഫും ജില്ലകളിലുമായി തോങ് ഫ ഫും ദേശീയോദ്യാനം സ്ഥിതിചെയ്യുന്നു. ദേശീയോദ്യാനത്തിൻറെ വിസ്തീർണ്ണം ഏകദേശം 1,236 ചതുരശ്ര കിലോമീറ്ററാണ് (477 ചതുരശ്ര മൈൽ). 1,249 മീറ്റർ (4,098 അടി) ഉയരമുള്ള ഖോവോ ചാംഗ് ഫ്യൂക്ക് ആണ് ഈ ദേശീയോദ്യാനത്തിലെ ഏറ്റവും ഉയർന്ന കൊടുമുടി. 

തോങ് ഫ ഫും ദേശീയോദ്യാനത്തിൻറെ ഫലഭൂയിഷ്ഠ വനമേഖലകളായ തുങ് യായി നരസ്വാൻ വന്യജീവി സങ്കേതത്തിലേയ്ക്കും തുടർന്ന് ഹുവാ ഖാങ്ങ്, മേ വൊങ്, ഉംഫാൻഗ് വന്യജീവി സങ്കേതങ്ങളുമായും ഇത് ബന്ധിപ്പിച്ചിരിക്കുന്നു. തെക്കുകിഴക്കൻ ഏഷ്യയിലെ ഏറ്റവും വലിയ സംരക്ഷിത പ്രദേശങ്ങളിലൊന്നാണ് ഈ പ്രദേശം. ഇത് വിലപ്പെട്ട സസ്യങ്ങളുടെയും വന്യജീവികളുടെയും നിരന്തരമായ വാസസ്ഥലമാണ്. സായ് യോക് നാഷണൽ പാർക്ക്, ഖോ ലീം നാഷണൽ പാർക്ക്, മ്യാൻമറിലെ അതിർത്തിയിലെ നിഗൂഢമായ വിജനപ്രദേശങ്ങൾ എന്നിവയും തോങ് ഫോ ഫും ആയി ബന്ധിപ്പിച്ചിരിക്കുന്നു.

## ആകർഷണങ്ങൾ
നിരവധി വെള്ളച്ചാട്ടങ്ങളും ഗുഹകളും ഈ ദേശീയോദ്യാനത്തിൽ കാണപ്പെടുന്നു. ചോക് ക്രാദിൻ വെള്ളച്ചാട്ടം കിഴുക്കാൻ തൂക്കായ മലഞ്ചെരിവിലൂടെ 30 മീറ്റർ ഇറങ്ങുന്നു. മറ്റൊരു വലിയ വെള്ളച്ചാട്ടം ഖോയോ യായ് ആണ്. ഇതിന് മൂന്നു തട്ടുകളുണ്ട്. ഡിപ് യായ്, ബി ടെംഗ്, ഹുവായി മീംഗ് എന്നിവ ഇവിടുത്തെ മറ്റ് ഉദ്യാന വെള്ളച്ചാട്ടങ്ങളാണ്. ഖോവ നായ് ഗുഹാ വീടുകളിൽ ബുദ്ധപ്രതിമകൾ കാണപ്പെടുന്നു. ഖോഹോ ഖട്ട് വ്യൂപോയിന്റിൽ പാർക്കിന്റെ ഒരു വിശാലമായ കാഴ്ച കാണാം.

## ജന്തുജാലങ്ങൾ
ആന, കടുവ, പോത്ത്, കേഴമാൻ, വെരുക്‌ എന്നീ അനിമൽ സ്പീഷീസുകളും വേഴാമ്പൽ, ബുൾബുൾ, ഉപ്പൻ എന്നീ പക്ഷികളും ഇവിടെ കാണപ്പെടുന്നു.

## ടാർസൻ കുടിലുകളും താമസവും
പാർക്കുകളുടെ ആസ്ഥാനത്തിന് ചുറ്റുമുള്ള കാടുകളുടെ മനോഹര ദൃശ്യം ആസ്വദിച്ചുകൊണ്ട് ലളിതമായ മരം കൊണ്ടുള്ള കുടീരങ്ങളുടെ രൂപത്തിൽ ടൂറിസ്റ്റുകൾക്കുള്ള താമസസൗകര്യവുമുണ്ട്. കാട്ടിലെ മരങ്ങളുടെ ഏറ്റവും മുകളിലെ ചില്ലകളിൽ നിർമ്മിക്കുന്ന മേൽക്കൂരകളുള്ള ടാർസാൻ കുടിലുകൾക്കുള്ളിലിരുന്ന് കൂടുതൽ ആകർഷകമായ കാഴ്ചകളും പ്രകൃതിയോട് അടുപ്പമുള്ളതും ആയ അനുഭവങ്ങളും ആസ്വദിക്കാൻ സാധിക്കുന്നു. 

## തോങ് ഫ ഫും നാഷണൽ പാർക്കിലെ ക്യാമ്പിംഗ്
തോങ് ഫ ഫും ദേശീയോദ്യാനത്തിൻറെ ആസ്ഥാനത്ത് ഒരു വലിയ ക്യാമ്പ് നിലവിലുണ്ട്, ടെന്റുകളും ക്യാമ്പിംഗ് ഉപകരണങ്ങളും ലോഡ്ജിൽ നിന്ന് വാടകക്കെടുക്കാൻ ലഭ്യമാണ്. കാടിനെ മറികടക്കുന്ന മലഞ്ചെരുവിലെ വനപ്രദേശത്ത് ക്യാമ്പ് ഗ്രൗണ്ട് സ്ഥിതിചെയ്യുന്നു. സമീപത്തായുള്ള വളരെ വലിയ ക്യാമ്പിംഗ് ഏരിയയിൽ 3 അല്ലെങ്കിൽ 4 കാഴ്ച പ്ലാറ്റ്ഫോമുകളിൽ മനോഹരമായ നിബിഢവനത്തിൻറെ കാഴ്ചകൾ ദർശിക്കാൻ കഴിയും. 
## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ലിങ്കൺ ഹൗസ്, മുംബൈ

മുംബൈയിലെ ബ്രീച്ച് കാൻഡി എന്ന സ്ഥലത്തുള്ള ഒരു ഗ്രേഡ് 3 പൈതൃക ഘടനയാണ് **ലിങ്കൺ ഹൗസ്**. മുൻപ് **വാങ്കനേർ ഹൗസ്** എന്ന പേരിൽ അറിയപ്പെട്ടിരുന്നു.  രണ്ട് ഏക്കറിൽ സ്ഥിതി ചെയ്യുന്ന ഈ ബംഗ്ലാവിന്റെ ബിൽറ്റ്-അപ്പ് വിസ്തീർണ്ണം ഏകദേശം 50,000 ചതുരശ്ര അടിയാണ്.
## ചരിത്രം
വാങ്കനേർ മഹാരാജാവ് എച്ച് എച്ച്. സർ അമർസിംഹ്ജി ബാണേർസിംഹ്ജി, അദ്ദേഹത്തിന്റെ മകൻ പ്രതാപ്സിംഹ്ജി ഝാല എന്നിവർക്കായി 1933-ൽ നിർമ്മിച്ച ആഡംബര വസതിയായിരുന്നു ഇത്. ബ്രിട്ടീഷ് വാസ്തുശില്പിയായ ക്ലോഡ് ബാറ്റ്ലിയാണ് ഈ കെട്ടിടം രൂപകൽപ്പന ചെയ്തത്. പിന്നീട്  1957-ൽ ഇത് യുഎസ് ഗവൺമെന്റിന് വിൽക്കപ്പെടുകയും മുംബൈയിലെ അമേരിക്കയുടെ കോൺസുലേറ്റ് ജനറലായി വർത്തിക്കുകയും ചെയ്തു.
2012-ൽ ടാറ്റാ ഹൗസിംഗ് ഡെവലപ്പ്മെന്റ് കമ്പനി ഇത് വാങ്ങുവാനായി മുന്നിട്ടിറങ്ങിയിരുന്നു.
2015 സെപ്തംബറിൽ പൂനാവാല ഗ്രൂപ്പിന്റെ ചെയർമാൻ സൈറസ് പൂനാവാലയ്ക്ക് 750 കോടി ഇന്ത്യൻ രൂപയ്ക്ക് (ഏകദേശം 113 മില്ല്യൻ യു.എസ്. ഡോളർ) വിറ്റു. യു.എസ്. ഗവണ്മെന്റ് ഇതിനു നിശ്ചയിച്ച വില 850 കോടിയായിരുന്നു. മതിപ്പു വിലയിലും കുറവായിരുന്നുവെങ്കിലും ഇന്ത്യയുടെ ചരിത്രത്തിലെ ഏറ്റവും വിലപിടിപ്പുള്ള സ്വകാര്യ വസതി ഇടപാടായി ഈ കൈമാറ്റം റിപ്പോർട്ട് ചെയ്യപ്പെട്ടു. തുടർന്ന് യു.എസ്. കോൺസുലേറ്റ് ബാന്ദ്ര കുർള കോംപ്ലെക്സിലേക്ക് മാറി. സൈറസ് പൂനാവാല ലിങ്കൺ ഹൗസ് തന്റെ കുടുംബവസതിയാക്കി മാറ്റി
## അവലംബം

വർഗ്ഗം:മുംബൈയിലെ കെട്ടിടങ്ങളും നിർമ്മിതികളും
ശിവാജി പാർക്ക്, മുംബൈ

മുംബൈയിലെ ദാദറിൽ സ്ഥിതി ചെയ്യുന്ന ഒരു പൊതു പാർക്കാണ് ചത്രപതി ശിവാജി മഹാരാജ് പാർക്ക്. ശിവാജി പാർക്ക് എന്നാണ് പരക്കെ അറിയപ്പെടുന്നത്. മുംബൈ നഗരത്തിലെ ഏറ്റവും വലിയ ഉദ്യാനമാണിത്. ആസാദ് മൈദാൻ, ആഗസ്ത് ക്രാന്തി മൈദാൻ (ഗോവാലിയ ടാങ്ക്) മുതലായവയെ പോലെ, ചരിത്രപരവും സാംസ്കാരികവുമായ പ്രാധാന്യമുള്ള സ്ഥലമാണിത്. സ്വാതന്ത്ര്യത്തിന് മുമ്പും ശേഷവും രാഷ്ട്രീയവും സാമൂഹികവുമായ അനവധി സമ്മേളനങ്ങൾ ഇവിടെ നടന്നിട്ടുണ്ട്. 112,937 ചതുരശ്ര മീറ്റർ (27.907 ഏക്കർ) വിസ്തീർണ്ണമുള്ള ഈ പാർക്ക് ഇന്ത്യൻ ക്രിക്കറ്റിന്റെ തൊട്ടിൽ എന്നും അറിയപ്പെടുന്നു. സ്പോർട്സ് കരിയറിൽ മികവ് തെളിയിക്കാൻ കായികതാരങ്ങളെയും സ്പോൺസർമാരെയും സഹായിക്കുന്നതിനുള്ള ഒരു നല്ല വേദിയായി ശിവാജി പാർക്ക് പരിഗണിക്കപ്പെടുന്നു. ക്രിക്കറ്റിൽ നെറ്റ് പ്രാക്റ്റീസ് സൗകര്യം, ടെന്നീസ് കോർട്ട്, സ്കേറ്റിംഗ് റിങ്ങ്, മല്ലാഖമ്പ് പരിശീലനത്തിനുള്ള സ്ഥലം തുടങ്ങിയവ ഈ പാർക്കിലുണ്ട്.
## ഭൂമിശാസ്ത്രം
പാർക്കിന്റെ ആന്തരിക ചുറ്റളവ് 1.17 കിലോമീറ്റർ ആണ് (0.73 മൈൽ). മൈതാനത്തിന്റെ ആകെ വിസ്തീർണ്ണം 112,937 ചതുരശ്ര മീറ്റർ (27.907 ഏക്കർ) ആണ്. ഇതിന്റെ പകുതിയോളം വിവിധ ക്ലബ്ബുകളുടെയും മറ്റും അധീനതയിലാണ്. ശിവാജി പാർക്ക് ജിംഖാന, ബംഗാൾ ക്ലബ്ബ് തുടങ്ങി 31-ഓളം സംഘടനകൾ ഇവിടെ പ്രവർത്തിക്കുന്നു. ശേഷിക്കുന്ന ഭാഗം കായികവിനോദങ്ങൾക്കും മറ്റുമായി പൊതുജനങ്ങൾക്ക് ലഭ്യമാണ്. പാർക്കിലേക്കുള്ള പ്രധാന പ്രവേശന കവാടം കിഴക്കുഭാഗത്താണ്. ഈ വഴി കാൽനടയാത്രക്കാർക്ക് മാത്രമായി പരിമിതപ്പെടുത്തിയിരിക്കുന്നു.
## ചരിത്രം
1925 ൽ ബ്രിട്ടീഷുകാരുടെ കാലത്ത് ബോംബെ മുനിസിപ്പൽ കോർപ്പറേഷൻ സ്ഥാപിച്ചതാണ് ഈ പാർക്ക്. 1927 വരെ ഈ സ്ഥലത്തിന് മാഹിം പാർക്ക് എന്നറിയപ്പെട്ടിരുന്ന ഈ പാർക്കിന് മുനിസിപ്പൽ കൗൺസിലർ അവന്തിക ഗോഖലെയുടെ നിർദ്ദേശപ്രകാരം ഛത്രപതി ശിവാജിയുടെ പേര് നൽകി. ദാദർ ഹിന്ദു ജിംഖാന എന്ന പേരിൽ അറിയപ്പെടുന്ന ശിവാജി പാർക്ക് ജിംഖാന 1927 ലാണ് ഇവിടെ ആദ്യത്തെ ടെന്നീസ് കോർട്ട് തുറന്നത്. 1931 നവംബറിൽ അതിന്റെ പവലിയനും ഉദ്ഘാടനം ചെയ്തു. 
ബ്രിട്ടീഷ് ഭരണകാലത്ത് സ്വാതന്ത്ര്യ സമര സേനാനികളുടെ കൂട്ടായ്മയ്ക്കു പുറമേ, 1947 ൽ സ്വാതന്ത്ര്യത്തിന് ശേഷം ശിവാജി പാർക്ക് സംയുക്ത മഹാരാഷ്ട്രാ പ്രക്ഷോഭത്തിലെ പ്രധാന ശക്തികേന്ദ്രമായിരുന്നു. 1960 ൽ ഇപ്പോഴത്തെ മഹാരാഷ്ട്ര സംസ്ഥാനത്തിന് രൂപം നൽകിയത് ഈ പ്രക്ഷോഭമായിരുന്നു. ആ കാലഘട്ടത്തിൽ പ്രമുഖ എഴുത്തുകാരനും, നാടകകൃത്തും, കവിയുമായിരുന്ന ആചാര്യ പ്രഹ്ലാദ് കേശവ് ആത്രേ ഈ പ്രസ്ഥാനത്തെ നയിച്ചു. ലക്ഷക്കണക്കിന് ജനക്കൂട്ടത്തെ ഈ പാർക്കിൽ അഭിസംബോധന ചെയ്ത്, "ലോർഡ് ഓഫ് ശിവാജി പാർക്ക്" എന്ന പേരിൽ അദ്ദേഹം അറിയപ്പെട്ടു. ശിവസേനയുടെ രാഷ്ട്രീയ സമ്മേളനങ്ങൾ ഇവിടെ പതിവായി നടന്നിരുന്നു. കൂടാതെ മറ്റു പല രാഷ്ട്രീയ റാലികളും നടന്നിട്ടുണ്ട്. നിശ്ശബ്ദ വിപ്ലവമായി പ്രഖ്യാപിച്ചു. 2009 സെപ്തംബറിൽ രാഷ്ട്രീയ റാലികളുടെ ശബ്ദമലിനീകരണത്തെക്കുറിച്ച്  സമർപ്പിക്കപ്പെട്ട പൊതു താൽപ്പര്യ ഹർജിയെ തുടർന്ന് 2010 മെയ് മാസത്തിൽ ബോംബെ ഹൈക്കോടതി ഈ പ്രദേശത്തെ ശബ്ദരഹിത മേഖലയായി പ്രഖ്യാപിച്ചു. ശിവസേന നേതാവ് ബാൽ ഠാക്കറേയുടെ ഭൗതികശരീരം ദഹിപ്പിച്ചത് ഈ പാർക്കിൽ ആയിരുന്നു.

## അവലംബം

വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
തൃപ്പാക്കട ശ്രീകൃഷ്ണക്ഷേത്രം

മലപ്പുറം ജില്ലയിലെ പാണ്ടിക്കാട് പഞ്ചായത്തിൽ കിഴക്കേ പാണ്ടിക്കാട് നിന്നും മേലാറ്റൂർ റൂട്ടിൽ ഒരു കി.മി. അകലെയായി സ്ഥിതിചെയ്യുന്ന ക്ഷേത്രമാണ്  തൃപ്പാക്കട ശ്രീകൃഷ്ണക്ഷേത്രം. പ്രധാനമൂർത്തി വിഷ്ണുവാണ്, പടിഞ്ഞാറോട്ടാണ് ദർശനം. ഒലിപ്പുഴയോരത്താണ് ക്ഷേത്രം സ്ഥിതിചെയ്യുന്നത്. ശ്രീകൃഷ്ണ ജയന്തിയും, ഗുരുവായൂർ ഏകാദശിയും  മുൻപ് ആഘോഷിച്ചിരുന്നു. തൃപ്പാക്കട ഷാരടിമാരുടെ  ക്ഷേത്രമായിരുന്നു ഇത്. ഇതിനടുത്ത് കീഴ്‌തൃക്കോവിൽ ശിവക്ഷേത്രമുണ്ട്, ഇതും പുഴയോരത്താണ്. കിഴക്കോട്ടു ദര്ശനം.

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
HTTP 404

കമ്പ്യൂട്ടർ ആശയവിനിമയ ശൃംഗലകളിൽ   ക്ലയന്റ് സെർവറുമായി ആശയവിനിമയം നടത്താൻ കഴിയുമെന്ന് സൂചിപ്പിക്കുന്നതിനായും എന്നാൽ ആവശ്യപ്പെട്ട വിവരം സെർവറിന് കണ്ടെത്താൻ പറ്റാതെയും വരുമ്പോൾ പിശക് സന്ദേശം ആവശ്യപ്പെട്ടു
കാണിക്കുന്ന ഹൈപ്പർടെക്സ്റ്റ് ട്രാൻസ്ഫർ പ്രോട്ടോക്കോൾ (HTTP) സ്റ്റാൻഡേർഡ് റെസ്പോൺസ് കോഡാണ്  **HTTP 4 hi04, 404 കണ്ടെത്തിയില്ല(not found), 404** 
തകർന്ന അല്ലെങ്കിൽ മൃതമായ ലിങ്ക് പിന്തുടരാൻ ഒരു ഉപയോക്താവ് ശ്രമിക്കുമ്പോൾ വെബ്സൈറ്റ് ഹോസ്റ്റിംഗ് സെർവർ സാധാരണയായി ഒരു "404 കാണാനാകാത്തത്" വെബ് പേജ് സൃഷ്ടിക്കും; അതിനാൽ 404 പിശക് വേൾഡ് വൈഡ് വെബിൽ കണ്ടുമുട്ടുന്ന ഏറ്റവും തിരിച്ചറിയപ്പെടുന്ന പിശകുകളിൽ ഒന്നാണ്.

എച്ടിടിപി വഴി ആശയവിനിമയം നടത്തുമ്പോൾ, ഒരു വെബ് പേജിനായുള്ള വെബ് ബ്രൗസറിന്റെ അഭ്യർത്ഥന, ഒരു സംഖ്യാ പ്രതികരണ കോഡ്, ഓപ്ഷണൽ, നിർബന്ധിതം, അല്ലെങ്കിൽ അനുവദനീയമല്ല (സ്റ്റാറ്റസ് കോഡ് അടിസ്ഥാനമാക്കി) സന്ദേശം എന്നിവ പോലുള്ള ഒരു അഭ്യർത്ഥനയോട് പ്രതികരിക്കാൻ ഒരു സെർവർ ആവശ്യമാണ്. 404 എന്ന കോഡിൽ, തെറ്റായി ടൈപ്പ് ചെയ്ത യൂണിഫോം റിസോഴ്സ് ലൊക്കേറ്റർ (URL) പോലെയുള്ളവ ക്ലയന്റിന്റെ പിശക് സൂചിപ്പിക്കുന്നു. FTP, NNTP തുടങ്ങിയ നൂതന പ്രോട്ടോകോളുകളിൽ അത്തരം കോഡിന്റെ ഉപയോഗത്തിന് സമാനമാണ് എച്ച്ടിടിപി ഉപയോഗിക്കുന്നത്.

എച്ച്ടിടിപി തലത്തിൽ, 404 പ്രതികരണ കോഡ് തുടർന്നങ്ങോട്ട് ഒരു മനുഷ്യ-വായനാപരമായ "യുക്തി ശൈലി" ആണ്. HTTP നിർദ്ദേശിച്ചത് "കണ്ടെത്തിയില്ല" എന്നാണർഥം. 

## അവലംബം

## പുറത്തേയ്ക്കുള്ള കണ്ണികൾ
* A More Useful 404
* 404 Not Found of the *Hypertext Transfer Protocol (HTTP/1.1): Semantics and [[Content delivery network|Content]]* specification, at the Internet Engineering Task Force
* ErrorDocument Directive&nbsp;– instructions on custom error pages for the [Apache 2.0 web server]



[വർഗ്ഗം:കമ്പ്യൂട്ടർ പിഴവുകൾ
പട്ന പൈററ്റ്സ്

ഇന്ത്യയിലെ പ്രൊഫഷണൽ കബഡി ലീഗായ പ്രോ കബഡി ലീഗിൽ മത്സരിക്കുന്ന ഒരു ടീമാണ് **പട്ന പൈററ്റ്സ്** **(ബിഇഎൻ)**. ബിഹാറിലെ പട്ന ആസ്ഥാനമായ മത്സരിക്കുന്ന കബഡി ടീമാണ് ഇത്. ഈ ടീമിനെ നയിക്കുന്നത് പ്രദീപ് നർവാലും ടീമിന്റെ പരിശീലകനായ റാം മെഹർ സിങുമാണ്. പട്ന അവരുടെ ഹോം മത്സരങ്ങൾ പട്നായിലെ പറ്ലിപുത്ര സ്പോർട്സ് കോംപ്ലക്സ് സ്റ്റേഡിയത്തിലാണ് കളിക്കുന്നത്.

## ഫ്രാഞ്ചൈസി ചരിത്രം
ലഘുചിത്രം|Patna Pirates സമയത്ത് ഒരു വീട്ടിൽ ലെഗ് match at Patliputra സ്പോർട്സ് കോംപ്ലക്സ്
പ്രോ കബഡി ലീഗ് ടൂർണമെന്റിന്റെ ആദ്യത്തെ എഡിഷൻ 2014 ൽ ഇന്ത്യയിലെ വിവിധ നഗരങ്ങളെ പ്രതിനിധീകരിക്കുന്ന എട്ട് ഫ്രാഞ്ചൈസിൾ തമ്മിലാണ് കളിച്ചത്.

## അവലംബങ്ങൾ

വർഗ്ഗം:പ്രോ കബഡി ലീഗ് ടീമുകൾ
അടങ്ക മരു

***അടങ്ക മരു*** എന്നത് കാർത്തിക് താങ്കവേൽ തിരക്കഥയും സംവിധാനവും നിർവഹിച്ച തമിഴ് ആക്ഷൻ ത്രില്ലർ ചിത്രമാണ്. ജയംരവിയും റാഷി ഖന്നയും പ്രധാന വേഷങ്ങളിൽ എത്തുന്നു.
## അവലംബം

## പുറംകണ്ണികൾ
*
റാഷി ഖന്ന

**റാഷി ഖന്ന** ഒരു ഇന്ത്യൻ ചലച്ചിത്ര നടി ആണ്.പ്രധാനമായും തെലുങ്ക് സിനിമ മേഖലയിൽ പ്രവർത്തിച്ചു വരുന്നു.

ഹിന്ദി ചിത്രമായ മദ്രാസ് കഫേയിൽ നായികയായി റാഷി അരങ്ങേറ്റം ചെയ്തു. പിന്നീട് തെലുഗ് 
വിജയ ചിത്രമായ'ഒഹാലു ഗുസാഗുസല്യം*യിൽ (2014)അഭിനയിച്ചു. 

അവർ [[മനം]] (2014) എന്ന ചിത്രത്തിൽ അതിഥി വേഷം ചെയ്തു. 
പിന്നീട് ബംഗാളി ടൈഗർ (2015),  [[സുപ്രീം]] (2016) [[ജയ് ലാവ കുസാ]] * (2017), '' ടോലി പ്രേമ(2018) അഭിനയിച്ചു.

## ജീവിതം
## അഭിനയിച്ച ചിത്രങ്ങൾ
;

## പാടിയ പാട്ടുകൾ
## കുറിപ്പുകൾ
## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:ജീവിച്ചിരിക്കുന്നവർ

വർഗ്ഗം:1990-ൽ ജനിച്ചവർ
സുകുമാരി നരേന്ദ്രമേനോൻ

മലയാളിയായ കർണാടക സംഗീതജ്ഞയാണ് സുകുമാരി നരേന്ദ്രമേനോൻ . കേരള കലാ മണ്ഡലത്തിന്റെ നൃത്ത സംഗീതത്തിനുള്ള  2017 ലെ പുരസ്കാരം ലഭിച്ചിട്ടുണ്ട്.
## ജീവിതരേഖ
1944ൽ പാലക്കാട്‌ ജില്ലയിലെ മണ്ണൂരിൽ പാരമ്പര്യ സംഗീതകുടുംബത്തിലായിരുന്നു അവരുടെ ജനനം. രാമവർമ്മ തമ്പാന്റെയും ചിന്നമണി നേത്യാരുടെയും മകളാണ്.
അമ്മയും അമ്മൂമ്മയും സംഗീതജ്ഞരായിരുന്നു. പ്രമുഖ സംഗീതജ്ഞനായ മണ്ണൂർ രാജകുമാരനുണ്ണി സഹോദരനാണ്. ടൈഗർ വരദാചാരിയുടെ ശിഷ്യനായ പി.ആർ. സുബ്രഹ്മണ്യം, മുസിരി സുബ്രഹ്മണ്യയ്യർ, തിരുപ്പാമ്പരംസ്വാമിനാഥ പിള്ളൈ, ചിറ്റൂർ സുബ്രഹ്മണ്യപിള്ളൈ, ടി.ബൃന്ദ തുടങ്ങിയ പ്രശസ്ത സംഗീതജ്ഞരുടെ ശിക്ഷണത്തിലും സംഗീതം അഭ്യസിച്ചു. ചെമ്പൈവൈദ്യനാഥ ഭാഗവതരിൽ നിന്ന്‌ ഏതാനും കൃതികളും സ്വായത്തമാക്കി.  ചെന്നൈ അഡയാറിലെ സെൻട്രൽ കോളേജ്‌ ഓഫ്‌ കർണ്ണാടിക്‌ മ്യൂസിക്കിൽനിന്ന്‌
ഫസ്റ്റ്‌ ക്ലാസ്സോടെ സംഗീത വിദ്വാൻ പാസ്സായി.   1960ൽ നീലേശ്വരം രാജാസ്‌ ഹൈസ്ക്കൂളിലും പിന്നീട്‌ പാലക്കാട്‌ മ്യൂസിക്ക്‌ കോളേജിലും സംഗീതാധ്യാപികയായി.  1963 മുതൽ  കേരള കലാമണ്ഡലത്തിൽ സംഗീതാധ്യാപികയായി. കലാമണ്ഡലത്തിലെ നൃത്തവിദ്യാർത്ഥികളുടെ കൂടെ പാടാൻ വേണ്ടി കലാമണ്ഡലത്തിൽനിന്ന്‌ നൃത്തസംഗീതം പഠിച്ചു. 1975ൽ കവി പി.ടി. നരേന്ദ്രമേനോൻ വിവാഹം കഴിച്ചു. വിവാഹശേഷം കലാമണ്ഡലത്തിലെ ജോലി അവർ  രാജിവച്ചു. 1962 മുതൽക്കുതന്നെ സുകുമാരി കച്ചേരികൾ അവതരിപ്പിച്ചിരുന്നു. യുകെ,യുഎസ്‌എ, യുഎഇ, ഫ്രാൻസ്‌, മലേഷ്യ, സിംഗപ്പൂർ, മൗറീഷ്യസ്‌, നൈജീരിയ തുടങ്ങിയ നിരവധി രാജ്യങ്ങളിലും അവർ കച്ചേരി അവതരിപ്പിച്ചിട്ടുണ്ട്‌. ഇതിനിടെ ശ്രീലങ്കൻ ടിവി ചാനലായ രൂപവാഹിനിക്കുവേണ്ടിയും സുകുമാരി പാടി. എംടിയുടെ നിർമ്മാല്യം എന്ന ചിത്രത്തിൽ  അവർ ആലപിച്ച 'പനിമതി മുഖി ബാലെ....' എന്ന സ്വാതിതിരുനാൾ പദം ശ്രദ്ധേയമായിരുന്നു.  ദൂരദർശനിൽ സംപ്രേഷണം ചെയ്ത എംടിയുടെ നാലുകെട്ട്‌ എന്ന സീരിയലിലും അവർ പാടിയിട്ടുണ്ട്‌.

## പുരസ്കാരങ്ങൾ
* കേരള കലാ മണ്ഡലത്തിന്റെ നൃത്ത സംഗീതത്തിനുള്ള  2017 ലെ പുരസ്കാരം
* ഭാരത സർക്കാർ സാംസ്ക്കാരിക വകുപ്പിന്റെ സീനിയർ ഫെല്ലോഷിപ്
* കേരള സംഗീത നാടക അക്കാദമി പുരസ്കാരം
* വിദ്യാധിരാജ പുരസ്ക്കാരം

## അവലംബം


വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരള കലാമണ്ഡലം പുരസ്കാരം നേടിയവർ
വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
ഡീകോഡിങ് ശങ്കർ

ലഘുചിത്രം|പോസ്റ്റർ
സംഗീതജ്ഞൻ ശങ്കർ മഹാദേവന്റെ സംഗീത ജീവിതത്തെ ആസ്പദമാക്കി തയ്യാറാക്കിയ‌ ഡോക്യുമെന്ററിയാണ്  **'ഡീകോഡിങ് ശങ്കർ**'. 2018 ൽ ഗോവ രാജ്യാന്തര ചലച്ചിത്രോത്സവത്തിന്റെ ഇന്ത്യൻ പനോരമയിലേക്ക് ഈ ചിത്രം 
തെരഞ്ഞെടുക്കപ്പെട്ടിരുന്നു. ദീപ്തി ശിവനാണ് ശങ്കർ മഹാദേവന്റെ സംഗീത യാത്രയെ വിശകലനം ചെയ്യുന്ന ഈ ഡോക്യുമെന്ററി
സംവിധാനം ചെയ്തത്. 
## പ്രമേയം
സോഫ്റ്റ് വെയർ എൻജിനീയർ ആയിരുന്ന ശങ്കർ മഹാദേവൻ ജോലി ഉപേക്ഷിച്ചാണ് സംഗീത മേഖലയിലേക്ക് എത്തിയത്. 
ഈ കാലഘട്ടത്തിലെ അദ്ദേഹത്തിന്റെ ഉയർച്ചയും താഴ്ചയും ജീവിതാനുഭവങ്ങളുമാണ് ഡോക്യുമെന്ററിയുടെ പ്രമേയം. മൂന്ന് തവണ മികച്ച പിന്നണിഗായകനുള്ള ദേശീയ പുരസ്‍കാരവും രണ്ട് തവണ മികച്ച സംഗീത സംവിധായകനുള്ള പുരസ്‍കാരവും ശങ്കർ മഹാദേവന് ലഭിച്ചു. മികച്ച ഗായകനുളള കേരള സംസ്ഥാന
പുരസ്‍കാരവും ശങ്കർ മഹാദേവൻ സ്വന്തമാക്കി. ആ സംഗീതയാത്രയാണ് ഡികോഡിംഗ് ശങ്കർ എന്ന ഡോക്യുമെന്ററിയുടെ ഉള്ളടക്കം. 
നിരവധി ചലച്ചിത്രമേളകളിൽ ഈ ഡോക്യുമെന്ററി പ്രദർശിപ്പിച്ചു.  
## അവലംബം


വർഗ്ഗം:സംഗീതജ്ഞരെക്കുറിച്ചുള്ള ഡോക്യുമെന്ററികൾ
വർഗ്ഗം:ഇന്ത്യൻ പനോരമയിലേക്ക് തെരഞ്ഞെടുക്കപ്പെട്ട ഡോക്യുമെന്ററികൾ
പ്രതിമാനാടകം

രാമായണ കഥ മുഴവൻ അവതരണവിഷയമായ ഏഴങ്കങ്ങളുള്ള നാടകമാണ് ഭാസന്റെ പ്രതിമാനാടകം. നാടകകൃത്തിന്റെ മുഖ്യ താത്പര്യം ഭരതനിലും കൈകേയിലുമാണ്. ഇതിഹാസത്തിലെ  വരത്തിന്റെ കഥ   ഇവിടെ ശുല്കത്തിന്റെ കഥയാക്കി മാറ്റിയിരിക്കുന്നു. കൈകേയിയുടെ നേരെ  അനുഭാവം കാണിക്കുകയും ചെയ്തിരിക്കുന്നു. ദശരഥന്റെ മരണം നേരിട്ട് അവതരിപ്പിക്കുന്നു.
## കഥാഘടന വിവിധ അങ്കങ്ങൾ

* ഒന്നാം അങ്കം - ശ്രീരാമന്റെ പട്ടാഭിഷേകവും അതിന്റെ വിഘ്നങ്ങളും രാമന്റെ വനാഗമനവും വർണ്ണിക്കുന്നു.  
* രണ്ടാം അങ്കം - ദശരഥന്റെ ദുഃഖവും അദ്ദേഹത്തിന്റെ മരണവും
* മൂന്നാം അങ്കം - ഭരതന്റെ മടങ്ങി വരവും ദശരഥന്റെ മരണ വാർത്തയും ശ്രീരാമന്റെ വനവാസവുമറിഞ്ഞ് അമ്മ കൈകേയിയോട് ദേഷ്യപ്പെട്ട് രാമനെത്തേടി ചിത്രകൂടത്തിലേക്ക് പുറപ്പെടുന്നു.
* നാലാം അങ്കം - രാമനെ കണ്ട് രാജ്യത്തേക്ക് മടങ്ങാൻ ആവശ്യപ്പെട്ടു. രാമൻ നിരസിച്ചതോടെ രാമന്റെ പാദുകം സാക്ഷിയാക്കി പതിന്നാല് വർ‍ഷത്തേക്ക് രാജ്യ ഭരണം ഏറ്റെടുക്കുന്നു. 
* അഞ്ചാം അങ്കം - രാവണൻ പരിവ്രാജക വേഷത്തിൽ ആശ്രമത്തിലെത്തി  സീതാപഹരണം നടത്തുന്നു. 
* ആറാം അങ്കം - രാമന്റെ വനാഗമനത്തിന്റെ രഹസ്യമറിഞ്ഞ ഭരതനോട് കൈകേയി ക്ഷമാപണം നടത്തുന്നു. രാവണ വധത്തിന് രാമനെ സഹായിക്കാൻ കാട്ടിലേക്ക് പുറപ്പെടുന്നു.
* ഏഴാം അങ്കം - ശ്രീരാമന്റെ പട്ടാഭിഷേകം.

## അവലംബം


## പുറം കണ്ണികൾ
*  പ്രതിമാനാടകം

വർഗ്ഗം:അനന്തശയനഗ്രന്ഥാവലി
വർഗ്ഗം:ഭാസനാടകചക്രം
കൊല്ലകടവ് പാലം

ആലപ്പുഴ ജില്ലയിലെ ചെങ്ങന്നൂർ താലൂക്കിന്റെ തെക്കേ അറ്റത്തു സ്‌ഥിതി ചെയ്യുന്ന ചെറിയനാട് പഞ്ചായത്തിലെ ഒരു കൊച്ചു വ്യാപാര ഗ്രാമമാണ് കൊല്ലകടവ്. സമീപസ്തങ്ങളായ മാവേലിക്കര, പന്തളം എന്നീ പട്ടണങ്ങളിലേക്കുള്ള ഗതാഗതം സുഗമമാക്കുന്നത് കൊല്ലകടവിന്റെയോ ചെറിയനാട് പഞ്ചായത്തിന്റെയോ ചെങ്ങന്നൂർ താലൂക്കിന്റെയോ ഒക്കെ അതിർത്തിയായി തീരുമാനിക്കപ്പെട്ടിട്ടുള്ള അച്ചൻകോവിൽ ആറിന് കുറുകെ സ്‌ഥിതി ചെയ്യുന്ന കൊല്ലകടവ് പാലമാണ്. കമാനാകൃതിയുള്ള കൈവരികളാൽ കാഴ്ചയിൽ വ്യത്യസ്തത സൃഷ്ടിച്ചു കൊണ്ടു കൊല്ലകടവിലേക്കു സ്വാഗതമോതി നിൽക്കുന്നു പാലം.

വർഗ്ഗം:കേരളത്തിലെ പാലങ്ങൾ
സ്വതന്ത്ര തൊഴിലാളി യൂണിയൻ

1957 മെയ് അഞ്ച് - അന്നാണ് കേരളാ സ്റ്റേറ്റ് സ്വതന്ത്ര തൊഴിലാളി യൂണിയൻ സംസ്ഥാനകമ്മിറ്റി രൂപംകാണ്ടത്. കോഴിക്കോട് വലിയങ്ങാടിയിലെ സ്വതന്ത്ര കൈവണ്ടിതൊഴിലാളി യൂണിയൻ ഓഫീസിൽവെച്ച് സംഘടന ജനിക്കുമ്പോൾ കൊട്ടും കുരവയുമുണ്ടായില്ല. ഒരു മഹാദൗത്യം ഏറ്റെടുക്കാൻ അവിടെ സന്നിഹിതരായവരൊക്കെ പ്രതിജ്ഞയെടുത്തിരുന്നു.1957 ൽ പ്രവത്തനം തുടങ്ങിയ സംഘടന ഇന്ന് വളർന്നു 42  ഫെഡറേഷനുകളിലായി ഇന്ത്യ ഒട്ടാകെ ലക്ഷകണക്കിന് അംഗങ്ങളുള്ള ഒരു മഹത്തായ സംഘടനയായത് . തൊഴിൽ രംഗത്തെ ചൂഷണം ഒഴിവാക്കി എല്ലാ തൊഴിലാളികൾക്കും ആനുകൂല്യങ്ങൾ നേടികൊടുക്കുവാനും മെച്ചപ്പെട്ട തൊഴിൽ സാഹചര്യം ഉണ്ടാകുവാനും സംഘടനക്ക് കഴിഞ്ഞു

## വിവിധ ഫെഡറേഷനുകൾ

● സ്റ്റേറ്റ് കൺസ്ട്രക്ഷൻ വർക്കേഴ്‌സ് യൂണിയൻ

● കേരള സ്റ്റേറ്റ് കുക്കിംങ്ങ് വർക്കേർസ് യൂനിയൻ(KSCWU)

●മോട്ടോർ ആൻഡ് എഞ്ചിനീയറിംഗ് വർക്കേഴ്‌സ് യൂണിയൻ

●കേരള കർഷക തൊഴിലാളി ഫെഡറേഷൻ

● സ്റ്റേറ്റ് ഹെഡ്ലോഡ് ആൻഡ് ജനറൽ വർക്കേഴ്‌സ് യൂണിയൻ

● തയ്യൽ തൊഴിലാളി യൂണിയൻ

● കേരള ആർട്ടിസന്റ്‌സ് സ്‌കിൽഡ് ആൻഡ് ജനറൽ വർക്കേഴ്‌സ് യൂണിയൻ

● സ്വതന്ത്ര മത്സ്യ തൊഴിലാളി യൂണിയൻ

● മത്സ്യ വിതരണ തൊഴിലാളി യൂണിയൻ

● റിയൽ എസ്റ്റേറ്റ് വർക്കേഴ്‌സ് യൂണിയൻ

● പാരമ്പര്യ കളരി മർമ്മ നാട്ടു വൈദ്യ ഫെഡറേഷൻ

● ദേശീയ ഗ്രാമീണ തൊഴിലുറപ്പ് പദ്ധതി തൊഴിലാളി യൂണിയൻ

● ന്യൂസ് പേപ്പർ ഏജന്റ് ആൻഡ് തൊഴിലാളി യൂണിയൻ

● അംഗണവടി വർക്കേഴ്‌സ് ആൻഡ് ഹെൽപ്പേഴ്‌സ് ഓർഗനൈസേഷൻ

● ആശ വർക്കേഴ്‌സ് യൂണിയൻ

● ഇന്നോവെറ്റിവ് മാർക്കറ്റിംഗ് ആൻഡ് വർക്കേഴ്‌സ് യൂണിയൻ
ഹുതാത്മാ ചൗക്ക്

ദക്ഷിണ മുംബൈയിലെ ഒരു തിരക്കേറിയ ചത്വരമാണ് ഹുതാത്മാ ചൗക്ക് (മറാത്തി: हुतात्मा चौक). "രക്തസാക്ഷി ചത്വരം" എന്നാണ് ഈ പേരിന്റെ അർത്ഥം. മുംബൈയിലെ പ്രശസ്തമായ ഫ്ലോറാ ഫൗണ്ടൻ ഇവിടെയാണ് സ്ഥിതി ചെയ്യുന്നത്. 
## പേരിനു പിന്നിൽ
മുൻപ് ഫ്ലോറ ഫൗണ്ടൻ എന്ന പേരിലാണ് ഈ ചത്വരം അറിയപ്പെട്ടിരുന്നത്. സംയുക്ത മഹാരാഷ്ട്രക്ക് വേണ്ടിയുള്ള പ്രക്ഷോഭത്തിൽ കൊല്ലപ്പെട്ട സംയുക്ത മഹാരാഷ്ട്ര സമിതിയുടെ 105 പ്രവർത്തകരുടെ സ്മരണക്കായി 1961-ൽ ഔദ്യോഗികമായി ഹുതാത്മാ ചൗക്ക് എന്ന് പുനർനാമകരണം ചെയ്യപ്പെട്ടു .

## ചരിത്രം
1956-ലാണ് സംയുക്ത മഹാരാഷ്ട്ര പ്രക്ഷോഭം ആരംഭിച്ചത്. അതേ വർഷം തന്നെ  മഹാഗുജറാത്ത് പ്രക്ഷോഭവും ആരംഭിച്ചു. ഈ രണ്ടു കൂട്ടരും ബോംബെ നഗരം തങ്ങളുടെ സംസ്ഥാനത്ത് ചേർക്കണമെന്ന് വാദിച്ചു. നഗരത്തെ ഒന്നുകിൽ ഗുജറാത്ത് സംസ്ഥാനത്തോട് ചേർക്കുക അല്ലെങ്കിൽ ഒരു കേന്ദ്രഭരണ പ്രദേശമായി പ്രഖ്യാപിക്കുക എന്നതായിരുന്നു ശക്തരും സമ്പന്നരുമായിരുന്ന ഗുജറാത്തി വ്യാപാരികളുടെ ആവശ്യം. അന്ന് ബോംബെ സംസ്ഥാനത്തിന്റെ മുഖ്യമന്ത്രിയായിരുന്ന മൊറാർജി ദേശായി ഇതിനനുകൂലമായ നിലപാടെടുത്തു. തുടർന്ന് പ്രഹ്ലാദ് കേശവ് ആത്രേ, പ്രബോധങ്കർ ഠാക്കറെ (ബാൽ ഠാക്കെറെയുടെ പിതാവ്), പി എം ജോഷി, കേശവ്റാവു ജേധെ, ഷഹീർ അമർ ഷെയ്ഖ് എന്നിവ മറാഠി ഐക്യത്തിന്റെ വികാരങ്ങളെ ഉണർത്തുന്ന പ്രസംഗങ്ങളിലൂടെ പ്രക്ഷോഭത്തിന് നേതൃത്വം നൽകി.
1955 നവംബർ 21 ന് സേനാപതി ബാപതിന്റെ നേതൃത്വത്തിൽ തുണിമിൽ , ഡോക്ക് തൊഴിലാളികൾ (ഏകദേശം 4.5 ലക്ഷം പേർ) സമരം ചെയ്തു. ഇടതുപക്ഷം സംസ്ഥാന നിയമസഭയിലേക്ക് നയിച്ച പ്രകടനം പോലീസ് തടയാൻ ശ്രമിച്ചു. ഫ്ളോറ ഫൗണ്ടനിലെ മോർച്ചയിൽ പൊലീസ് വെടിവെയ്പിൽ 15 പേർ മരിക്കുകയും 200 പേർക്ക് പരിക്കേൽക്കുകയും ചെയ്തു.
1960 മേയ് 1-ന് ഇപ്പോഴത്തെ മഹാരാഷ്ട്ര സംസ്ഥാനം രൂപംകൊണ്ടപ്പോഴാണ് സംയുക്ത മഹാരാഷ്ട്ര പ്രസ്ഥാനം ലക്ഷ്യം കൈവരിച്ചത്.

## പ്രതിമ
ഇവിടെയുള്ള പ്രതിമ “മാർട്ടിയർ വിത്ത് എ ഫ്ലെയിം” (ജ്വാലയേന്തിയ രക്തസാക്ഷി) എന്ന പേരിൽ അറിയപ്പെടുന്നു. സോവിയറ്റ് ശൈലിയിലുള്ള ഈ പ്രതിമ ഈ നഗരഭാഗത്തിന്റെ വാസ്തുശിൽപ്പശൈലിക്ക് യോജിച്ചതല്ല എന്ന വിമർശനം പല ശിൽപ്പികളും അഭിപ്രായപ്പെട്ടിട്ടുണ്ട്.

## അവലംബം

## ചിത്രശാല

Hutatma Chowk, Mumbai - panoramio.jpg
Hutatma Chowk, Mumbai - panoramio (1).jpg
Hutatma chowk.jpg
Hutatma Chowk Board.JPG


വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
ധോബി ഘാട്ട്

മുംബൈയിലെ മഹാലക്ഷ്മി എന്ന സ്ഥലത്തുള്ള ഒരു തുറന്ന ആണ് **ധോബി ഘാട്ട്** . അലക്കുകാർ (ധോബികൾ) മുംബൈയിലെ ഹോട്ടലുകളിൽ നിന്നും ആശുപത്രികളിൽ നിന്നുമുള്ള വസ്ത്രങ്ങളും ലിനനുകളും ഇവിടെയെത്തിച്ച് അലക്കി ഉണക്കിയശേഷം തിരികെ വിതരണം ചെയ്യുന്നു. ഇത് 1890 ലാണ് നിർമിച്ചത് .

മൂന്നു വശം കെട്ടിയടച്ച അരമതിലുകൾ വേർതിരിക്കുന്ന അലക്കുകല്ലുകളുടെ നിരകളാണ് ഇവിടെയുള്ളത്. സബർബൻ റെയിൽവേയുടെ പശ്ചിമ ലൈനിലെ മഹാലക്ഷ്മി റെയിൽവേ സ്റ്റേഷന്റെ അടുത്താണിത്. മഹാലക്ഷ്മി സ്റ്റേഷന്റെ ഫ്ളൈ ഓവർ ബ്രിഡ്ജിൽ നിന്ന് ഈ സ്ഥലം കാണാൻ കഴിയും . ലോകത്തെ ഏറ്റവും വലിയ തുറന്ന അലക്കുകേന്ദ്രമായി ധോബി ഘാട്ട് അറിയപ്പെടുന്നു. വിദേശ ടൂറിസ്റ്റുകൾക്കിടയിൽ ജനപ്രീതിയാർജ്ജിച്ച ഒരു ആകർഷണമാണ് ഈ സ്ഥലം.

ഇവിടെ പ്രവർത്തിക്കുന്നവരുടെ സംഘടനയായ ധോബി കല്യാൺ ആൻഡ് ഔദ്യോഗിക് വികാസ് കോ-ഓപ്പറേറ്റീവ് സൊസൈറ്റിയുടെ കണക്ക് പ്രകാരം മഹാലക്ഷ്മി  ധോബി ഘാട്ടിന്റെ വാർഷിക വിറ്റുവരവ് 100 കോടി രൂപയാണ്. 7,000 ൽ പരം ആളുകൾ ഓരോ ദിവസവും 18 മുതൽ 20 മണിക്കൂർ വരെ ഇവിടെ പണിയെടുക്കുന്നു. കട്ടികൂടിയ വസ്ത്രങ്ങൾ കഴുകുക, വൃത്തിയാക്കുക, നിറം പിടിപ്പിക്കുക, ഇസ്തിരിയിടുക എന്നീ പ്രവർത്തികളൊക്കെ ഇവിടെ നടക്കുന്നു. ഒരു ലക്ഷത്തിലധികം വസ്ത്രം ഓരോ ദിവസവും ഇവിടെ വൃത്തിയാക്കപ്പെടുന്നു. ധനികരായ ധോബികളിൽ ചിലർ മാനുവൽ ക്ലീനിംഗ് ഉപേക്ഷിച്ച് ഇപ്പോൾ വലിയ മെഷീനുകൾ സ്ഥാപിച്ചിട്ടുണ്ട്. ധോബികൾ നഗരത്തിലെ കൊളാബ മുതൽ വിരാർ വരെ എല്ലാ ഭാഗങ്ങളിൽ നിന്നും വസ്ത്രങ്ങൾ ശേഖരിക്കുന്നു. വസ്ത്ര വിൽപനക്കാരും, ഈവന്റ് മാനേജ്മെന്റ്, കാറ്ററിംഗ് മേഖലയൊലുള്ളവരും , ഹോട്ടലുകളും ക്ലബ്ബുകളും മറ്റുമാണ് ഇവരുടെ സേവനത്തിന്റെ ഉപഭോക്താക്കൾ .

## അവലംബം

വർഗ്ഗം:മുംബൈയിലെ കെട്ടിടങ്ങളും നിർമ്മിതികളും
റില, ബൾഗേറിയ

തെക്ക് പടിഞ്ഞാറൻ ബൾഗേറിയയിലെ ഒരു മലനിരയാണ് **റില** (). ഇത് റില–റോഡോപ്പ് പർവ്വതനിരയുടെ ഭാഗമാണ്. ബൾഗേറിയയിലേയും ബാൾക്കൻറിലേയും ഏറ്റവും ഉയരം കൂടിയ പർവ്വതനിരയായ ഇതിന്റെ ഏറ്റവും ഉയരമുള്ള കൊടുമുടിയായ മൂസലായുടെ ഉയരം 2,925 മീറ്ററാണ്. ഇത് കോക്കസസ്, ആൽപ്സ്, സിയാറ നെവാഡ, പൈറീനീസ്, മൗണ്ട് എറ്റ്ന എന്നിവയ്ക്ക് ശേഷം യൂറോപ്പിലെ ആറാമത്തെ ഏറ്റവും ഉയരമുള്ള പർവതനിരയും ആൽപ്സിനും കോക്കസസിനും ഇടയിലുള്ള ഏറ്റവും ഉയരമുള്ള പർവതനിരയുമാണ്. ഈ പർവ്വതനിരയുടെ മൂന്നിലൊന്ന് റില ദേശീയോദ്യാനം ഉൾക്കൊള്ളുന്നു. ബാക്കി ഭാഗം റില മോണാസ്റ്ററി പ്രകൃതി പാർക്കാണ്. 

ഇതേ പേരിലുള്ള നദിയുടെ നാമത്തിൽനിന്നാണ് ഈ പർവതത്തിന് റില എന്ന പേരുലഭിച്ചത് എന്ന് വിശ്വസിക്കപ്പെടുന്നു. കുഴിക്കുക എന്നർത്ഥമുള്ള പഴയ ബൾഗേറിയൻ ക്രിയയായ "рыти" എന്ന വാക്കിൽനിന്നാണ് ഇത് ഉൽഭവിച്ചത്.

റിലയിൽ സമൃദ്ധമായ ജലസ്രോതസ്സുകളുണ്ട്. ബാൽക്കണിലെ ഏറ്റവും നീളമേറിയതും ആഴമേറിയതുമായ മാരിറ്റ്സ, ഇസ്കാർ, മെസ്റ്റ പോലെയുള്ള ചില നദികൾ റിലയിൽ നിന്നാണ് ഉത്ഭവിക്കുന്നത്. കരിങ്കടലിനെയും ഈജിയൻ കടലിനെയും വേർതിരിക്കുന്ന ബൾഗേറിയയുടെ പ്രധാന ജലപാത റിലയുടെ പ്രധാന വരമ്പിലൂടെയാണ് കടന്നുപോകുന്നത്. പ്രശസ്തമായ സെവൻ റില തടാകങ്ങൾ പോലുള്ള ഏകദേശം 200 ഗ്ലേഷ്യൽ തടാകങ്ങൾ ഈ പർവതനിരയിൽ നിറഞ്ഞുനിൽക്കുന്നു, കൂടാതെ തെക്കുകിഴക്കൻ യൂറോപ്പിലെ ഏറ്റവും ചൂടേറിയ നീരുറവയായ സപരേവ ബന്യ ഉൾപ്പെടെ, താഴ്‌വരയിലെ ഫോൾട്ട് പ്രദേശങ്ങൾ ചൂടുനീരുറവകളാൽ സമ്പന്നമാണ്.

വൈവിധ്യമാർന്ന സസ്യജന്തുജാലങ്ങളുള്ള ഈ പർവതനിരയിൽ നിരവധി തദ്ദേശീയവും പ്രാകൃത ഇനങ്ങളും രാജ്യത്തെ ഏറ്റവും മികച്ച സംരക്ഷിത വനങ്ങളും ഉണ്ട്. ജൈവവൈവിധ്യവും പ്രാകൃതമായ പ്രകൃതിദൃശ്യങ്ങളും പർവതത്തിന്റെ ഭൂരിഭാഗവും ഉൾക്കൊള്ളുന്ന റില നാഷണൽ പാർക്കിൽ സംരക്ഷിക്കപ്പെടുന്നു. ബാക്കിയുള്ളവ റില മൊണാസ്ട്രി നേച്ചർ പാർക്കിനുള്ളിലാണ്. കൂടാതെ, പരംഗലിറ്റ്സ, സെൻട്രൽ റില റിസർവ്, റില മൊണാസ്ട്രി ഫോറസ്റ്റ്, ഇബാർ, സ്കകവിറ്റ്സ എന്നീ അഞ്ച് പ്രകൃതി സംരക്ഷണ കേന്ദ്രങ്ങളുണ്ട്.

പർവ്വതനിരയിലെ ഏറ്റവും തിരിച്ചറിയാവുന്ന ലാൻഡ്‌മാർക്ക് പത്താം നൂറ്റാണ്ടിൽ റിലയിലെ വിശുദ്ധ ജോൺ സ്ഥാപിച്ച ബൾഗേറിയയിലെ ഏറ്റവും വലുതും പ്രധാനപ്പെട്ടതുമായ ആശ്രമമായ റില മൊണാസ്ട്രിയാണ്.  ഇതിന്റെ മികച്ച സാംസ്കാരികവും ആത്മീയവുമായ മൂല്യം കാരണം 1983 ൽ ഇത് യുനെസ്കോയുടെ ലോക പൈതൃക സ്ഥലമായി പ്രഖ്യാപിക്കപ്പെട്ടു. ഹൈക്കിംഗ്, വിന്റർ സ്പോർട്സ്, സ്പാ ടൂറിസം എന്നിവയ്ക്കുള്ള ഒരു ജനപ്രിയ സ്ഥലമായ റിലയിൽ രാജ്യത്തെ ഏറ്റവും പഴയ സ്കീ റിസോർട്ടായ ബോറോവെറ്റ്സും നിരവധി ഹൈക്കിംഗ് പാതകളും സ്ഥിതിചെയ്യുന്നു. ബൾഗേറിയയിലെ ഏറ്റവും പ്രധാനപ്പെട്ട ജലവൈദ്യുത നിലയങ്ങളിൽ ചിലത് പർവതനിരയുടെ കിഴക്കൻ ഭാഗത്താണ് സ്ഥിതി ചെയ്യുന്നത്. ബൾഗേറിയയിലെ ഏറ്റവും വലുതും സങ്കീർണ്ണവുമായ ജലവൈദ്യുത സമുച്ചയമായ ബെൽമെക്കെൻ–സെസ്ട്രിമോ–ചൈറ ജലവൈദ്യുത കാസ്കേഡ് (1,599 മെഗാവാട്ട്) ഇതിൽ ഉൾപ്പെടുന്നു.

## അതിരുകളും കാലാവസ്ഥയും

## റില ദേശീയോദ്യാനം
ബൾഗേറിയയിലെ ഏറ്റവും വലിയ ദേശീയോദ്യാനമായ റില ദേശീയോദ്യാനം സോഫിയയുടെ തെക്ക് 100 കിലോമീറ്റർ അകലെയാണ് സ്ഥിതിചെയ്യുന്നത്.

## സസ്യ ജീവ ജാലങ്ങൾ
റിലയിലെ സസ്യജാലത്തിൽ മൂന്ന് ലോക്കൽ എൻഡിമികൾ ഉണ്ട്. അവ ഈ മലകളിൽ മാത്രമേ കാണപ്പെടുന്നുള്ളൂ.

റിലയിൽ വസിക്കുന്ന മൃഗങ്ങളിൽ ചിലത് വംശനാശഭീഷണി നേരിടുന്നവയാണ്. 24 ഇനം മൃഗങ്ങൾ ഐ.യു.സി.എൻ ഭീഷണി നേരിടുന്ന ജീവികളുടെ പട്ടികയിൽ പെടുന്നവയാണ്.

## അവലംബങ്ങൾ

## പുറത്തേക്കുള്ള കണ്ണികൾ

* Rila National Park website
* അനധികൃത Panichishte resort in Rila 
* ചിത്രങ്ങൾ നിന്നും Rila പർവ്വതങ്ങൾ 
* Hiking in Rila പർവ്വതങ്ങൾ 
* Description of a hut-to-hut മലകയറ്റം route in Rila പർവ്വതങ്ങൾ
വർഗ്ഗം:Coordinates on Wikidata
വർഗ്ഗം:ബൾഗേറിയൻ വാക്കുകളുള്ള ലേഖനങ്ങൾ
വർഗ്ഗം:ബൾഗേറിയ
ബാമിയാൻ പ്രവിശ്യ

**ബാമിയാൻ പ്രവിശ്യ** അഫ്ഗാനിസ്ഥാനിലെ മുപ്പത്തിനാലു പ്രവിശ്യകളിലൊന്നാണ്. ഇതു രാജ്യത്തിന്റെ  മദ്ധ്യ മലയോര പ്രദേശത്തു സ്ഥിതി ചെയ്യുന്നു. ഇതിന്റെ ഭൂപ്രദേശം പൂർണ്ണമായും പർവ്വത പ്രദേശങ്ങളോ അല്ലെങ്കിൽ അർദ്ധപർവ്വതപ്രദേശങ്ങളോ ആണ്. ബാമിയാൻ തലസ്ഥാനമായുള്ള ഈ പ്രവിശ്യ ആറു ജില്ലകളായി വിഭജിക്കപ്പെട്ടിരിക്കുന്നു. ഈ പ്രവിശ്യയിലെ ആകെ ജനസംഖ്യ 455,000 ആണ്. ഇത് അഫ്ഗാനിസ്ഥാനിലെ ഹസറാജാത്ത് മേഖലയിലെ ഏറ്റവും വലിയ പ്രവിശ്യയും ഇവിടുത്തെ പ്രബല വിഭാഗമായ ഹസാറ ഗോത്രവർഗ്ഗക്കാരുടെ സാംസ്കാരിക തലസ്ഥാനവുംകൂടിയാണ്.

## അവലംബം

വർഗ്ഗം:അഫ്ഗാനിസ്താനിലെ പ്രവിശ്യകൾ
ഫ്രേസർസ് ഹിൽ

മലേഷ്യയിലെ പഹാങ്ങിലുള്ള റൗബ് ജില്ലയിലെ ടിതിവാംഗ്സ റിഡ്ജിൽ സ്ഥിതിചെയ്യുന്ന ഒരു ഹിൽ റിസോർട്ടാണ് **ഫ്രേസർസ് ഹിൽ** (Malay: Bukit Fraser, ചൈനീസ്: 福隆 港).

## ചരിത്രം
ഉയർന്ന ജൈവവൈവിധ്യമുള്ള മലേഷ്യയിലെ ഏതാനും വനപ്രദേശങ്ങളിലൊന്നാണ് ഈ സ്ഥലം. 1897-ൽ സസ്യശാസ്ത്രജ്ഞൻ എച്ച്. എൻ. റിഡ്ലിയാണ് ആദ്യമായി തിരിച്ചറിഞ്ഞത്.

സ്കോട്ടിഷ് പയനിയർ ലൂയീസ് ജെയിംസ് ഫ്രേസർ എന്ന പേരിൽ നിന്നാണ് ഫ്രെസർസ് ഹിൽ എന്ന പേര് ഉണ്ടായത്. ബ്രിട്ടീഷ് സൈന്യം ടിതിവാങ്സ റേഞ്ച് പര്യവേക്ഷണം നടത്തിയില്ല. അതിനാൽ ഫ്രേസർ സ്വർണ്ണത്തിലോ മറ്റ് വിലയേറിയ ലോഹ വസ്തുക്കളുടെയോ സാന്നിദ്ധ്യം കണ്ടെത്തുന്നതിനായി ഗൈഡുകളെയും കൂലികളെയും ഉപരിതലത്തിലേക്ക് പര്യവേക്ഷണത്തിനായി നിയമിച്ചു. ഏറ്റവും മുകളിൽ ചരിത്രാതീത കാലത്തെ പായൽ പിടിച്ച വൃക്ഷങ്ങളും പന്നൽച്ചെടികളും നിറഞ്ഞ ഒരു പുരാതന വനം കണ്ടു. മേഘ പാളികൾ നിരന്തരം ഇതിനെ ഈർപ്പമുള്ളതാക്കുന്നു. സമ്പന്നമായ ടിൻ നിക്ഷേപങ്ങളെ അദ്ദേഹം കണ്ടെത്തി. ഇതു ഖനനം ചെയ്യാനായി ചൈനീസ് തൊഴിലാളികളെയും നിയമിച്ചു. ഏറ്റവും അടുത്തുള്ള പട്ടണമായ റോബിലേക്ക് ദി ഗ്യാപ്പ് വഴി ടിൻ അയിര് കോവർ കഴുതകൾക്ക് കൊണ്ടുപോകുന്നതിന് കുത്തനെയുള്ള ഒരു ട്രാക്ക് നിർമ്മിക്കപ്പെട്ടു. തൊഴിലാളികളുടെ ക്യാമ്പിൽ ചൂതാട്ടവും കറുപ്പ് ഗുഹയും ഫ്രേസർ പ്രവർത്തിപ്പിച്ചു. അതിലൂടെ തന്റെ കൂലികൾക്ക് ലഭിക്കുന്ന വേതനത്തിൽ നിന്നും ഫ്രേസർ രണ്ടാം പ്രാവശ്യവും ലാഭം നേടി. 

25 വർഷത്തിനുശേഷം പിന്തുടരാനാവാത്ത വിധം ഫ്രേസർ അപ്രത്യക്ഷനായി. 1917-ൽ സിംഗപ്പൂർ ബിഷപ്പായിരുന്ന സി. ജെ. ഫെർഗൂസൺ-ഡേവി ഫ്രേസറിൻറെ സൈറ്റ് തിരയുന്നതിനായി ഗ്യാപ്പ് വഴി ഒരു ട്രക്കിങ് നടത്തി. എങ്കിലും അദ്ദേഹത്തിന് ഫ്രേസറിനെ കണ്ടെത്താനായില്ല. എന്നാൽ താഴ്ന്ന പ്രദേശങ്ങളിലെ ചൂടിൽ നിന്നും പിൻവാങ്ങിയിട്ടുള്ള ഈ സ്ഥലം ഒരു ഹിൽ സ്റ്റേഷനു പറ്റിയ ഒന്നാണെന്ന് റിപ്പോർട്ട് ചെയ്തു. 1919-ൽ, ഗാപ്പിൽ നിന്ന് ഹിൽസ്റ്റേഷനിലേക്കുള്ള റോഡുപണി ആരംഭിച്ചു. 1922 ഓടെ ഫ്രേസർസ് ഹിൽ എന്നു പേരിട്ട ഹിൽസ്റ്റേഷൻ സന്ദർശകർക്കായി തുറന്നു കൊടുത്തു. 140 ഹെക്ടറോളം ഉള്ള ഈ ഹിൽ സ്റ്റേഷനിൽ 50 കി.മീ. വന പാതകൾ ഉണ്ടായിരുന്നു. 

1927-ലെ ബ്രിട്ടീഷ് മലയ കൈയ്യെഴുത്തുപ്രതി (ഹാൻഡ്ബുക്ക് ടു ബ്രിട്ടീഷ് മലയ) സർക്കാർ ഉദ്യോഗസ്ഥരുടെ ഉപയോഗത്തിനായി ഒമ്പത് ബംഗ്ലാവുകൾ, സ്ത്രീകൾക്കും വിമുക്തഭടന്മാർക്കും വേണ്ടി റെഡ് ക്രോസ് സഹായത്തോടെ നിർമ്മിച്ച 4 വീടുകൾ, 3 സ്വകാര്യ വീടുകൾ, ഒരു രാജ്യ ക്ലബ്, ഒരു ഗോൾഫ് കോഴ്സ്, ജലവിതരണം, പോസ്റ്റ് ഓഫീസ് എന്നിവയും ഇവിടെ ഉണ്ടെന്ന് രേഖപ്പെടുത്തിയിട്ടുണ്ട്.

1951-ൽ മലയൻ അടിയന്തരാവസ്ഥക്കാലത്ത് കമ്യൂണിസ്റ്റ് ഗറില്ലകൾ നടത്തിയ രാഷ്ടീയക്കൊലപാതകത്തിൽ മലയയിലെ ബ്രിട്ടീഷ് ഹൈക്കമ്മീഷണർ ഹെൻറി ഗർണി ഫ്രെൻസർ ഹില്ലിന് സമീപം കൊല്ലപ്പെട്ടു.

കെട്ടിടങ്ങളും ഗോൾഫ് കോഴ്സുകളുമൊക്കെയായി 1970 കളിലാണ് മറ്റൊരു വികസനം നടന്നത്. പരിസ്ഥിതിക്കുണ്ടാകുന്ന വർദ്ധിച്ചു വരുന്ന പ്രത്യാഘാതങ്ങൾ നേരിടുന്നതിന്റെ തെളിവുകളാണ് മലേഷ്യയിലെ ഏറ്റവും വലിയ റിസോർട്ടായ കാമറൂൺ ഹൈലാൻഡ്സിലെ ഹിൽറിസോർട്ടുകൾ. 2010-ൽ പഹംഗ് സംസ്ഥാന സർക്കാർ ഫ്രേസർസ് ഹില്ലിൽ വിർജിൻ വനത്തെ കൂടുതൽ വികസിപ്പിച്ചെടുത്തു. 1960 കളിൽ മലയ, സിംഗപ്പൂർ എന്നിവിടങ്ങളിലെ ബ്രിട്ടീഷ് സേനകൾക്കുവേണ്ടി NAAFI (നേവി ആർമിയും വ്യോമസേനയും) മേൽനോട്ടത്തിൽ നടത്തിയിരുന്ന ഒരു വിശ്രമ കേന്ദ്രം ഫ്രേസേർസ് ഹില്ലിൽ ഉണ്ടായിരുന്നു. താമസസ്ഥലത്തിനടുത്ത് സേനയിൽ നിന്നുള്ള സന്നദ്ധപ്രവർത്തകർ നിർമ്മിച്ച ഒരു നീന്തൽക്കുളവും ഒരു ടെന്നീസ് കോർട്ടും പ്രവർത്തിക്കുന്നുണ്ട്.

## ഇതും കാണുക
* Geography of Malaysia

## അവലംബം


## ബാഹ്യ ലിങ്കുകൾ
*
* Tourism Malaysia - Fraser's Hill
*Fraser's Hill tourist map  (FHDC), showing walking trails and accommodation

വർഗ്ഗം:മലേഷ്യയിലെ ഹിൽ സ്റ്റേഷനുകൾ
സൈന്യാബുലി പ്രവിശ്യ

**സൈന്യാബുലി** അഥവാ ക്സയാബുലി, (Lao ໄຊຍະບູລີ; ; ഇതര അക്ഷരവിന്യാസങ്ങൾ: Xaignabouri, Xayaboury, Sayabouli, Sayabouri) ലാവോസിന്റെ വടക്കുപടിഞ്ഞാറു ഭാഗത്ത് സ്ഥിതിചെയ്യുന്ന ഒരു പ്രവിശ്യയാണ്. ഈ പ്രവിശ്യയുടെ വിസ്തീർ‌ണ്ണം 16,389 ചതുരശ്ര കിലോമീറ്ററാണ് (6,328 ചതുരശ്ര മൈൽ). വടക്ക് ഭാഗത്ത് ബൊക്കോ പ്രവിശ്യ, ഔഡോംക്സായി പ്രവിശ്യ എന്നിവയും കിഴക്കു ഭാഗത്ത് ലുവാംഗ് പ്രബാംഗ് പ്രവിശ്യ, വിയെന്റിയൻ പ്രവിശ്യ എന്നിവയും തെക്ക് ഘടികാരദിശയിൽ തായ് പ്രവിശ്യകളായ ലോയി, ഫിറ്റ്സാനുലോക്ക്, ഉത്തരാദിറ്റ്, നാൻ, ഫയോവ തുടങ്ങിയവയാണ് പ്രവിശ്യയുടെ അതിർത്തികൾ.

മെക്കോങ് നദിക്ക് പടിഞ്ഞാറ് ഭാഗത്തായി സ്ഥിതി ചെയ്യുന്ന ഒരേയൊരു ലാവോ പ്രവിശ്യയാണ് ക്സയാബുലി. (മൌൺലാപാമോക്ക്, സൌകമ, ഫൊണ്ടോങ് ജില്ലകൾ ഉൾപ്പെടെ ചമ്പാസാക് പ്രവിശ്യയുടെ നിരവധി ജില്ലകൾ മെക്കോങ് നദിയ്ക്കു പടിഞ്ഞാറായി സ്ഥിതിചെയ്യുന്നു) ഈ പ്രവിശ്യ തികച്ചും പർവ്വതപ്രദേശമാണ്. തായ് മലനിരകളുമായി ഒരു പ്രകൃതിദത്ത അതിർത്തിയായി നിലകൊള്ളുന്ന ലുവാംഗ് പ്രബാങ് മലനിരകൾ ഈ പ്രവിശ്യയുടെ ഏകദേശം വടക്ക്-തെക്ക് ദിശയിൽ കടന്നുപോകുന്നു.  പ്രവിശ്യയുടെ തലസ്ഥാനമാണ് സൈന്യാബുളി പട്ടണം. ക്സയാബുലിയിലാണ് ലാവോസിൽ ഏറ്റവും കൂടുതലായി ആനകൾ കേന്ദ്രീകരിച്ചിരിക്കുന്ന പ്രദേശം.

മരം, ലിഗ്നൈറ്റ് എന്നിവയാൽ സമൃദ്ധമായ ഈ പ്രവിശ്യ വടക്കൻ ലാവോസിന്റെ അരിക്കൊട്ടയായി കണക്കാക്കപ്പെടുന്നു. കാരണം, മറ്റ് വടക്കൻ പ്രവിശ്യകൾ പർവ്വതജന്യമായതിനാൽ ആവശ്യമായ നെല്ലുവളർത്താൻ പര്യാപ്തമായ ഭൂമിയില്ല.  മറ്റു പ്രധാനപ്പെട്ട വിളകളിൽ ചോളം, ഓറഞ്ച്, പരുത്തി, നിലക്കടല, എള്ള്, കരിമ്പ് പച്ചക്കറിയിനങ്ങളായ വെള്ളരി, കാബേജ്, ബീൻസ് എന്നിവയും ഉൾപ്പെടുന്നു.

## പദോത്പത്തി
സംസ്കൃത വാക്കായ സേന (ആർമി), പുരി (നഗരം) എന്നിവയിൽ നിന്നാണ് ഈ പേര് ഉരുത്തിരിഞ്ഞത്.

## ചരിത്രം
1904-ൽ പ്രവിശ്യയുടെ ഭൂപ്രദേശം ഫ്രഞ്ച് ഇന്തോചൈന കോളനിയിലേക്ക് പരിത്യജിച്ചു കൊടുക്കുവാൻ സിയാം നിർബന്ധിതമായി. 1941 ൽ തായ്ലാൻഡ് ലാൻ ചാങ് പ്രവിശ്യയുടെ ഭാഗമായി ഇതു പിടിച്ചെടുത്തു. എന്നാൽ 1946 ൽ അതിന്റെ യുദ്ധത്തിനുമുമ്പുള്ള കൊളോണിയൽ പദവി തിരിച്ചുകൊടുത്തു. ഈ പ്രദേശം ലാവോഷ്യൻ സൈന്യത്തിന്റെ അനധികൃത തടി കച്ചവട ഇടപെടലിനുള്ള കേന്ദ്രമായി ആരോപിക്കപ്പെടുന്നു. മറ്റ് ലാവോഷ്യൻ പ്രവിശ്യകളിൽ നിന്ന് ഹമോംഗ് ഗ്രാമങ്ങളുമായി മെക്കോങ് നദി സൈന്യാബുലി പ്രവിശ്യയെ ഒറ്റപ്പെടുത്തുന്നതിനാൽ, മറ്റു ഹോമോംഗ് ഗ്രാമങ്ങളെ ബാധിച്ച ക്വയറ്റ് യുദ്ധം സൈന്യാബുലിയിൽ കാര്യമായ സ്വാധീനം ചെലുത്തിയില്ല. സൈനബൂലിയിലെ മിക്ക ഹമോംഗ് ഗ്രാമങ്ങളും ഒരു യുദ്ധത്തിനും സാക്ഷ്യം വഹിച്ചില്ല. ഹൂയ്സോയി ഒരു ഹോമോംഗ് വില്ലേജായിരുന്നു. ക്വയറ്റ് യുദ്ധസമയത്ത് യാതൊരു പോരാട്ടവും ഇവിടെ നടന്നിട്ടില്ല, എന്നതുപോലെ വാങ് പാവോ അതിലെ ഏതെങ്കിലും ആളുകളെ യുദ്ധത്തിനായി തിരഞ്ഞെടുത്തില്ല.

## ഭൂൂമിശാസ്ത്രം
ലാവോസിലെ പ്രവിശ്യകളിലൊന്നായ സൈന്യാബുലി തലകീഴായി കിടക്കുന്ന ഇംഗ്ലീഷ് അക്ഷരമാലയിലെ L രൂപത്തിലാണ് സ്ഥിതിചെയ്യുന്നത്. ഈ പ്രവിശ്യയുടെ ആകെ വിസ്തീർണ്ണം16,389 ചതുരശ്ര കിലോമീറ്റർ (6,328 ചതുരശ്ര മൈൽ) ആണ്. രാജ്യത്തിന്റെ വടക്കുപടിഞ്ഞാറു ഭാഗത്തായി സ്ഥിതിചെയ്യുന്ന ഈ പ്രവിശ്യയിൽ മേക്കോങ് നദിയുടെ പടിഞ്ഞാറു ഭാഗത്തെ മുഴുവൻ പ്രദേശങ്ങളും ഉൾപ്പെടുന്നു. പ്രവിശ്യയുടെ അതിരുകളായി വടക്കു വശത്ത് ബൊക്കെയോ, ഓഡോംക്ലായി പ്രവിശ്യകളും കിഴക്കുവശത്ത് ലുവാങ്, വിയെന്റിയൻ പ്രവിശ്യകളും തെക്കുനിന്നു ഘടികാര ദിശയിൽ ലോയി, ഫിറ്റ്സാനുലോക്, ഉത്തരാദിത്, ഫയാവോ തുടങ്ങിയ തായ് പ്രവിശ്യകളുമാണ്.

## സംരക്ഷിത പ്രദേശങ്ങൾ
തായ് അതിർത്തിയോട് ചേർന്ന് നിബിഢ വനങ്ങളടങ്ങിയ പർവതനിരകളിലാണ് നിരവധി ആനകളുള്ള ലാവോസിലെ ഒരു സംരക്ഷിത പ്രദേശമായ നാം ഫോയ് നാഷണൽ ബയോഡൈവേഴ്സിറ്റി കൺസർവേഷൻ ഏരിയ സ്ഥിതി ചെയ്യുന്നത്.

## ഭരണവിഭാഗങ്ങൾ
താഴെപറയുന്ന പത്തു ജില്ലകൾ ചേർന്നതാണ് ഈ പ്രവിശ്യ:

## അവലംബം